Radovi na obilaznici oko Subotice u završnoj fazi - Pluton Logistics\n05/04/2019 06/04/2019 marko\tGrad Subotica, Imre Kern, ipsilon krak, Koridor 10, Ministarstvo saobraćaja, obilaznica oko Subotice, Vojput, y krak, Zoltan Barat\nPosle gotovo tri decenije od početka izgradnje, radovi na izgradnji zapadne obilaznice auto puta oko Subotice ulaze u završnu fazu.\nVeliki broj građevinskih mašina i radnika ovih dana angažovan je na drugoj polovini zapadne obilaznice oko Subotice, prenosi RTS.\nDužina deonice je 8,8 kilometara, širina saobraćajnice je 10,7 metara, predviđena je za teški saobraćaj. Trenutno se izvode zemljani radovi, rok za završetak radova je 240 dana – kaže Zoltan Barat, odgovorni izvođač radova „Vojput“ Subotica.\nDa bi kamioni na Koridoru 10 konačno auto putem stigli do graničnog prelaza Kelebija, država je ove godine izdvojila milijardu i četristo miliona dinara.\n– Ugovoreno je milijardu dinara. Od tog novca se pravi ova deonica. Još ostaje deonica, kružni tok kod graničnog prelaza Kelebija. To će se ugovoriti za mesec, mesec i po dana i ta deonica će takođe biti završena – kaže Imre Kern, državni sekretar u Ministarstvu saobraćaja.\n– Za Grad Suboticu izgradnja ipsilon kraka, odnosno zapadne obilaznice predstavlja prvi saobraćajni prioritet u gradu. Od zagušenja saobraćaja i ugrožavanja bezbednosti saobraćaja, usled vibracija dolazi do oštećenja saobraćajnica, vodovodne i kanalizacione mreže i ostalih problema – kaže Bogdan Laban, gradonačelnik Subotice.\n← Bojan Didanović, direktor HBT Logistika – Uslužna logistika je budućnost\nTimoCom postiže dvocifreni rast →\n09/05/2019 09/05/2019 marko


Radović: Grad unistio malinu u ariljskom kraju za 3-4 godine\nTanjug 1. juna 2022. 11:08\nARILJE/BEOGRAD – Grad od pre nekoliko dana napravio je ogromnu štetu u malinjacima u ariljskom kraju i potpuno uništio zasade maline, tako da će njihov oporavak trajati tri do četiri godine, izjavio je danas predsednik Asocijacije malinara Srbije Dobrivoje Radović.\n„Kukuruz je uništen samo za ovu godinu, ali voće, kao šljive, jabuke, malina…za njih će oporavak trajati tri do pet godina, uz velike agrotehničke mere“, rekao je Radović za TV K1.\nNapomenuo je da je bio takav grad da je ispucano toliko raketa kao da je smak sveta, kao da smo bili u ratu, ali da je opet šteta velika, pošto grad dolazi iz područja BiH gde nemaju dovoljno raketa niti automatske stanice, zbog čega se svake godine uništava rod u Zapadnoj Srbiji.\nRadović je istakao da malinari dobijaju velike podsticaje za osiguranje, ali da su problem osiguravajuće kuće, koje i sada ne izlaze odmah na teren, drugog ili trećeg dana kada bi trebalo da izađu po zakonu po prijavi, nego tek za 10 do 15 dana.\nTvrdi da se sada vidi da su rodne grančice izlomljene i da će osiguravajuće kuće reći za 15 dana da je šteta 20 ili 30 odsto, iako je šteta 100 odsto.\nRadović ističe da bi Narodna banka Srbije i Ministarstvo poljoprivrede trebalo da napravi dogovor sa osiguravajućim kućama, kako bi se rešio taj problem.\nAgroanalitičar i savetnik ministra poljoprivrede Goran Đaković je rekao, gostujući na K1, da nije baš tako i da u Arilju ima oko 1.500 hektara maline, ali da je šteta obuhvatila i jabuke i drugo voće.\n„Procena je da je šteta na oko 300 hektara, a barem polovina je pod malinom. Ako uzmete u obzir da u Srbiji ima 21.000 hektara maline, to je minimalna površina u odnosu na totalnu. Ipak, morao je da se osigura pošto je imao 70 odsto subvenciju“, naveo je Radović.\nKako je rekao, u Arilju je polovina zasada osigurana i može da se desi da šteta bude loše procenjena, postoji veštačenje i sud.\nKako se procenjuje, šteta na malini u ariljskom kraju je od 20 odsto na više, a ima zasada gde je i totalna šteta.\nĐaković ističe da nije tačno da je potrebno do pet godina da se obnovi zasad maline, kao i da se i za 15 dana može videti da li je zasad potpuno uništen.\nTakođe, istakao je da možemo videti koliko nije sjajno u poljoprivredi i po tome što je prošle godine bila odlična cena maline od 450 dinara, a jedan od vođa protesta je sam govorio da je kupio stan u Beogadu od prošlogodišnjeg roda.\nĐaković je rekao da postoji problem sa gradom iz BiH, ali da i pojedini gradonosni oblaci ne mogu da se razbiju.\nTvrdi da ove godine nije manji izvoz niti manji rod maline kako to tvrde malinare.\nTakođe, kaže da će otkupca cena maline ove godine biti čak 600 do 800 dinara, a u prodavnici verovatno i više od 1.000 dinara.\n„Sada su malinari na vrhuncu, u dobrom položaju i ne treba to da kvare alavošću“, poručio je Đaković.\nRadović je odgovorio na to da je indirektno pomenuti malinar Dragišu Terzića pošten i dobar domaćin i da nije tačno da je kupio stan od prošlogodišnjeg roda.\nRadović je istakao da ne cveta sve u poljoprivredi kao što je mogao da čuje, pa malinari kupuju stanove od zarade na malinama.\nIstakao je da se malinari nisu obogatili na malini, kao i da cena ove godine mora da bude skpuplja, jer su đubriva poskupela između 100 i 300 odsto, nafta, agrohemija i drugo.\nTakođe, dodao je da u odnosu na prošlu godinu malinari imaju 30 do 40 odsto manje maline.\nĐaković je istakao da nije tačno da su drastično umanjeni prinosi i da postoje i savremeni zasadi gde su prinosi veći od 20 tona po hektaru, kao i da će ovogodišnji prinos biti na nivou od prošlogodišnjeg.\nU prva četiri meseca ove godine izvoz maline je bio za oko 30 odsto manji u odnosu na prosek prethodnih godina, rečeno je juče u Privrednoj komori Srbije (PKS) na sastanku sa prerađivačima i izvoznicima zamrznutog jagodastog voća u okviru Grupacije proizvođača svežeg i zamrznutog voća i povrća PKS.


Flamengo - Blic Sport\nŠok u Brazilu: Fudbaleru pukla čeona kost, a on nije hteo da napusti teren /VIDEO/\nNavijači brazilskog Flamenga prisustvovali su jezivoj sceni na Marakani tokom revanš utakmice Kupa protiv Amerike iz Natala, pošto je napadač domaćeg tima Aleksandro posle jednog duela ustao sa - udubljenim čelom.\nDa li je ovo najjača levica u fudbalu? Projektil Kandida u Brazilu /video/\nFudbaler Atletiko Mineira Lukaš Kandido postigao je jedan od najlepših dalekometnih pogodaka ovog vikenda.\nBivši selektor Brazila Menezes preuzeo Flamengo\nBivši selektor Brazila Mano Menezes imenovan je za novog trenera Flamenga, što je njegov prvi angažman od novembra, kada je otpušten sa klupe "karioka".\nPosle Zambije i brazilski Flamengo je odlučio da presavije tabak i od FIFA traži da se ne prizna Mesijev rekord po broju postignutih golova u godini.\nVođa navijača Flamenga uhapšen zbog ubistva\nVođa jedne grupe navijača Flamenga Karlos Silva Santo uhapšen je u raciji policije, pošto je osumnjičen za ubistvo jednog rivalskog navijača.\nFlamengo raskinuo ugovor sa Adrijanom, Ziko veruje da ga fudbal više ne zanima\nBrazilski Flamengo objavio je da je sporazumno raskinuo ugovor sa Adrijanom, koji za taj klub praktično nije ni igrao od dolaska u avgustu.\nAdrijano: Neću igrati fudbal do kraja godine\nNekadašnja zvezda brazilskog fudbala Adrijano Leite Ribeiro rekao je da se neće vratiti treninzima Flamenga i da se neće baviti tim sportom do sledeće godine.\nAdrijano odustao od penzije i vratio se treninzima u Flamengu\nBrazilski fudbaler Adrijano ipak se vratio treninzima u Flamengu, posle više od šest meseci pauze zbog operacije Ahilove tetive.\nBrazilac laktom nokautirao protivnika a onda izmislio faul nad samim sobom! /video/\n"Kad već sudija ne vidi, hajde da iskoristim trenutak i odglumim da sam udaren", pomislio je Rever, fudbaler brazilskog Atletiko Mineira nakon što je na prvenstvenoj utakmici snažnim udarcem laktom u glavu faulirao igrača Flamenga Viktora Kaseresa.\nAdrijano se oporavio od povrede, potpisuje za Flamengo do kraja godine\nBrazilski fudbaler Adrijano potpuno se oporavio posle operacije ahilove tetive i može da potpiše ugovor s Flamengom, saopštili su lekari.\nFlamengo juri Rikelmea\nUprava Flamenga potvrdila je da je zainteresovana za Huana Romana Rikelmea koji je napustio Boku Juniors nakon poraza u finalu Kopa Libertadores.\nGuangžou Fuli hoće da dovede Ronaldinja\nNekada najbolji svetski fudbaler Ronaldinjo karijeru bi mogao da nastavi u redovima kineskog superligaša Guangžou Fulija, preneli su brazilski mediji.\nBrazilski fudbaler Ronaldinjo tužio je Flamengo zbog navodno neisplaćenih zarada i zakasnelih plata.\nNavijači optužili Ronaldinja za neuspeh Flamenga, obezbeđenje ga čuvalo oružjem\nFudbaler brazilskog Flamenga Ronaldinjo našao se na udaru navijača zbog eliminacije kluba iz Kupa Libertadores, preneli su lokalni mediji.\nRonaldinjo razmišlja o napuštanju Flamenga\nBrazilski fudbaler i član Flamenga Ronaldinjo indirektno je posle duela sa Vasko da Gamom naglasio da bi mogao da napusti ekipu u kojoj je trebalo da završi karijeru.\nRonaldinjo i Vagner Lav slave pogodak igrajući "trule kobile" /video/\nFlamengo je pobedio Bangu sa 2:1 ali pored dobrog rezultata igrači slavnog brazilskog kluba su pokazali i podsetili da je fudbal, pre svega, igra i zabava.\nSantana zamenio Luksemburga na klupi Flamenga\nBivši selektor Južnoafričke republike Žoel Santana novi je trener fudbalera Flamenga i zameniće na klupi Vanderleja Luksemburga koji je otpušten prošle nedelje.\nRonaldinjo napušta Flamengo jer ne dobija platu\nNajpopularnijem brazilskom fudbalskom klubu Flamengu preti egzodus igrača koji su nezadovoljni pošto im klub duguje pet plata.\nZvezda vratila Mezengu u Flamengo /video/\nBrazilski napadač Bruno Mezenga neće više nositi dres Crvene zvezde, pošto je klub sa Marakane odlučio da raskine pozajmicu.


Ambasador Heidari: Iran podržava teritorijalnu cjelovitost i državni suverenitet BiH | Faktor.ba\nAmbasador Heidari: Iran podržava teritorijalnu cjelovitost i državni suverenitet BiH\nobjavljeno: 09.02.2018. u 20:36\nAmbasador Islamske Republike Iran u BiH Mahmoud Heidari organizirao je večeras u Sarajevu svečani prijem povodom obilježavanja Nacionalnog dana ove zemlje, kojem je prisustvovao veliki broj zvanica iz političkog, kulturnog i vjerskog života u BiH.\nNa ovaj dan obilježava se i godišnjica Islamske revolucije koju je ambasador nazvao najnarodnijom revolucijom 20. stoljeća, dogodila se s ciljem odbacivanja despotizma, diktature i zavisnosti, ali s idealom oživljavanja ljudskih i islamskih vrijednosti.\n- Ona je donijela nezavisnost, slobodu i vjersku demokratiju iranskom narodu. Sada kada su protekle gotovo četiri decenije od pobjede Islamske revolucije narod Irana se diči svojim dostignućima na naučnom, privrednom, industrijskom i kulturnom polju - kazao je Heidari.\nNaglasio je i da je iranski narod zadovoljan jer brojni problemi i urote, kako ih je nazvao, nisu uspjeli zaustaviti evolucioni proces ove revolucije.\nIran se, dodao je, kao povjesnotvorna i zemlja graditelj civilizacije te stabilna zemlja, koja je smještena u važnom geografskom i kriznom regionu, ponosi što je bila pionir borbe protiv terorizma i radikalizma kao najvažnijim regionalnim i svjetskim izazovima i prijetnjama.\nNajavio je da će Iran i dalje biti privržen svojoj posvećenosti, a to je borba protiv terorizma te će kao utjecajni član svjetske zajednice nastaviti interaktivni pristup u vanjskoj politici čiji je najočitiji svjedok Nuklearni sporazum.\n- Vjerujemo da su u današnjem međusobno povezanom svijetu kolektivno partnerstvo i sveobuhvatna saradnja imperativ za osiguranje međunarodnih i regionalnih interesa i sigurnosti - dodao je Heidari.\nNaglasio je da Iran kao utjecajni član islamskog svijeta smatra da je nastavak okupacije Palestine najakutnije pitanje s kojim su suočeni region i svijet, a priznanjem Jeruzalema glavnim gradom Izraela, od Vlade SAD-a, tumači se kao protivljenje svjetskom konsenzusu i kao korak intenziviranju pogoršanja situacije.\nPonovio je i da se Iran ponosi činjenicom što je bio među prvim zemljama koje su priznale nezavisnost BiH te što je u najtežim okolnostima bio uz ugroženi narod BiH, ali i što se nije ustezao od pružanja bilo kakve pomoći.\nMišljenja je i da su u posljednjim godinama sačuvani odnosi dvije zemlje na adekvatnom nivou te je ponovio stav Irana prema vanjskoj politici kazavši da je on zasnovan na podržavanju učvršćivanja mira i stabilnosti na zapadnom Balkanu posebno u BiH.\nAmbasador Heidari u obraćanju zvanicama izrazio je jasnu podršku Islamske Republike Iran teritorijalnoj cjelovitosti i državnom suverenitetu te iskrenom i mirnom suživotu svih naroda u Bosni i Hercegovini.\nU okviru obilježavanja Nacionalnog dana Irana izveden je performans muzičke grupe iz Tabriza.


Održan sastanak Grupe prijateljstva sa ambasadorom Islamske Republike Iran\nsubota, 14 oktobar 2017 15:59\nUkidanje viza između Crne Gore i Irana omogućio bi nesmetan dolazak turista i potencijalnih investitora, čime bi se stvorio povoljan poslovni ambijent, a odnosi između ove dvije prijateljske države podigli na viši nivo, kazao je ambasador Irana Nj.E. Husein Mola Abdolahi (Hussain Molla Abdollahi) na sastanku sa delegacijom Grupe prijateljstva sa Parlamentom Islamske Republike Iran.\nČlan Grupe prijateljstva sa Parlamentom I.R Irana i predsjednik Odbora za međunarodne odnose i iseljenike Andrija Nikolić istako je da je Iran jedna od prvih država koja je priznala nezavisnost Crne Gore, čime su postavljeni dobri temelji za saradnju na parlamentarnom nivou, što dodatno stvara uslove za jačanje saradnje na poličkom, ekonomskom i kulturnom planu. Ambasador Abdolahi se složio da je snaženje parlamentarne saradnje jedan od stubova bilateralnih odnosa uz napomenu da će sastanak članova dvije grupe prijateljstva, koji se održava početkom novembra u Podgorici, kao i predstojeće zvanične posjete između dvije države na najvišem nivou u mnogome doprinijeti učvršćivanju veza dva prijateljska naroda.\nAmbasador Abdolahi je, takođe, prenio poziv predsjednika Odbora za nacionalnu bezbjednost i vanjsku politiku Parlamenta I.R. Irana Aladina Boroujerdia (Alaeddin Boroujerdi) koji je upućen predsjedniku Odbora za međunarodne odnose i iseljenike Andriji Nikoliću da posjeti Teheran u cilju inteziviranja sveukupnih odnosa.\nČlanovi Grupe prijateljstva imali su odvojeni sastanak sa predstavnicima Iranskog trgovinskog centra za Balkan na kojem je sa iranske strane ponovljeno da bi značajan iskorak u unapređenju turističke saradnje predstavljalo međusobno ukidanje viza, kao i uvođenje redovne avionske veze na relaciji Crna Gora – Iran. Sagovornici su se, takođe, složili da će otvaranje predstavništva iranske poslovne komore u Podgorici, koje je u planu, predstavljati veliki potencijal za dalji razvoj i jačanje trgovinske i ekonomske saradnje između dvije države.\nNa sastanku sa predstavnicima Kulturnog centra Ambasade I.R. Irana istaknuto je da će zajednički projekti u najavi, u oblasti knježevnosti, kinematografije i jezika predstavljati jedinstven vid povezivanja i upoznavanja dva naroda i njihovih bogatih kultura.\nRadnim sastancima prisustvovali su članovi Grupe prijateljstva poslanica mr Aleksandra Vuković i poslanici Luiđ Škrelja i Nedžad Drešević.


Srpska glumica Bojana Novaković predvodila proteste u Njujorku – Teenstar.rs\npiše Teen Star 13. jula 2020., 15:26 598 pregleda\nGrađanski protesti koji se u Srbiji održavaju od 7. jula proširili su se i van granica naše zemlje.\nBerlin, Beč i Njujork samo su neki od gradova u kojima je srpska dijaspora rešila da pošalje poruku međunarodnoj zajednici u vezi sa dešavanjima u našoj zemlji.\nU nedelju, 12. jula 2020. godine protest je održan u Njujorku, u Sjedinjenim Američkim Državama, a na čelu protesta bila je Bojana Novaković, glumica srpskog porekla poznata po ulogama u serijama Besramnici i Instinkt, ali i internet alter-egu Yana Novak.\nOna je apelovala na medije da objektivno izveštavaju o dešavanjima iz srpskih gradova.\nBojana se inače povodom protesta u Srbiji oglasila i na svom Instagram nalogu, gde je napisala šta je razlog zbog koga ljudi protestuju.\nbojana novakovićpolitikaprotestiyana novak\nPrethodna vest Licemerno: „Apolitični“ Baka Prase neće o protestima jer ga „prate deca“ ali golotinja i vređanje maloletnica nisu problem\nSledeća vest Tužna vest: Pronađeno telo Naye Rivere


KONCERT U MUZIČKOJ ŠKOLI „JOSIF MARINKOVIĆ“: Aplauz za brata i sestru Švan – Zrenjanin\nKONCERT U MUZIČKOJ ŠKOLI „JOSIF MARINKOVIĆ“: Aplauz za brata i sestru Švan\nErne Švan – violina i Hilda Švan – klavir, brat i sestra, održali su koncert u Muzičkoj školi „Josif Marinković“. Na progarmu su bila dela Bramsa, Baha, Čajkovskog i Vjenjavskog.\nPrema rečima ovih vrsnih zrenjaninskih muzičara, najveći je izazov, ali i odgovornost, svirati pred zrenjaninskom publikom, a to je publika koja ume da podfrži izvođače i da ih nagradi iskrenim i dugim apaluzom.\nErne Švan je rođen u Zrenjaninu, 5. avgusta, 1983. godine, gde je završio Nižu i Srednju Muzičku školu „Josif Marinković“. Osnovne i master studije je završio na Muzičkoj akademiji u Novom Sadu, u klasi profesorke Irine Jašvili, gde je trenutno zaposlen kao stručlni saradnik na predmetu Violina.\nDobitnik je brojnih nagrada na republičkim i međunarodnim takmičenjima kao i Nagrade Univerziteta u Novom Sadu. Bio je stipendista domaćih i inostranih fondova koje podržavaju mlade umetnike. Usvršavao se na brojnim master kursevima eminentnih pedagoga u zemlji i inostranstvu. Imao je niz koncerata na domaćoj i međunarodnoj muzičkoj sceni.\nErne Švan je koncertmajstor Zrenjaninskog kamernog orkestra, Zrenjaninske filharmonije i Jevrejskog kamernog orkestra, zamenik je koncertmajstora Vojvođanskog simfonijskog orkestra, stalni je član orkestra „Camerata Academica“. Član je ESTA ( Europen String Teachers Association), od 2008. godine.\nHilda Švan je rođena u Zrenjaninu, gde je, takođe završila Nižu i Srednju Muzičku školu „Josif Marinković“. Od 1996. godine je bila polaznik „Nulte grupe“ za speciojalne talente na Akademiji umetnosti u Novom Sadu, u klasi profesora Kemala Gekića, gde upisuje osnovne studije u klasi profesora Vladimira Ugarkova. Specijalističke studije je završila na Fakultetu muzičkih umetnosti u Beogradu, u kalsi profesorke Jokut Mihailović, gde je doktorirala 2015. godine.\nOsvojila je brojne nagrade na muzičkim takmičenjima u zemlji i inostranstvu, zaslužila titule laureata. Dobila je i nagradu Izvršnog veća AP vojvodine za najuspešnijjeg pojedinca u oblasti muzike, 1997, 1998. i 2000 godine. Sa violinistom Nikolom Aleksićem dobitnica je Nagrade „Stanojlo Rajačić“ koju dodeljuje Srpska akademija nauka i umetnosti za najuspešniji koncert u sezoni 2014/2015.\nUsavršavala se kod eminetnih profesora u zemlji i instranstvu. Kao solistkinja je imala koncerte sa našim poznatim orkestrima. Na Akademiji umetnosti u Novom Sadu je angažovana kao samostalni stručni saradnik.\n← PODRUČNA LIGA: Kikinda u baražu\nSPORTSKI DAN U „NJEGOŠU“: Takmičenja u više disciplina →


SEEbiz.eu / RS / Broj izdatih građevinskih dozvola porastao za 8,5% u prvih devet meseci\ngrađevinske dozvole građevinarstvo srpsko građevinarstvo stanogradnja\nDatum objave: 16.11.2018. - 10:53:57\nBEOGRAD - Broj izdatih građevinskih dozvola nastavlja da raste i u 2018. godini i u prvih devet meseci bio je 8,5 odsto veći nego u istom periodu 2017. godine, saopštilo je danas Ministarstvo građevinarstva, saobraćaja i infrastrukture.\nKako navode, u septembru 2018. izdato je 1.761 dozvola, što je 2,6 odsto više nego u septembru 2017, kad je izdato 1.716 građevinskih dozvola, pokazuju najnoviji podaci Republičkog zavoda za statistiku (RZS).\n"Više od 80 odsto izdatih građevinskih dozvola u septembru 2018. odnosi se na zgrade. U septembru je prijavljena gradnja 1.613 stanova, što je 10,2 odsto više u odnosu na isti period prošle godine", dodaje se u saopštenju.\nPrema podacima RZS, u prvih devet meseci 2018. nastavljeno je i povećanje predviđene vrednosti radova, koje je iznosilo 12,7 odsto više u odnosu na isti period prethodne godine.\nGrađevinarstvo i infrastruktura, kako dodaju u RSZ, glavni su pokretač rasta BDP Srbije u 2018. godini.\nNavode i da se od sprovodjenja reforme u gradjevinarstvu i uvodjenja elektronske gradjevinske dozvole, u Srbiji kontinuirano povećava broj aktivnih gradilišta i u prethodne tri godine povećan je skoro tri puta, sa 12.800 gradilišta na kraju 2015, na više od 33.000 u septembru 2018.\nKako dodaju, oblast izdavanja gradjevinskih dozvola jedina je priznata reforma na ovogodišnjoj Duing biznis listi, s obzirom da je u odnosu na prethodnu godinu smanjen ukupan broj dana za izdavanje svih potrebnih dozvola, smanjen je trošak i na cene nepokretnosti, a povećan kvalitet gradnje.


Vesti online / Svet / / Peter Eder na Smotri Srba\nPeter Eder na Smotri Srba\nU Radničkoj komori Salcburga održani su izbori za predsednika ove važne ustanove koja vodi brigu o pravima radnika u svim strukama. Dugogodišnjeg predsednika Zigfrida Pihlera nasledio je Peter Eder, 14. po redu predsednik Radničke komore.\nĐuja Tešanović-Bećirević i Peter Eder\nOn je dobio 63 od 64 glasa što je jedan od najubedljivijih rezutata kada je reč o izboru na ovu funkciju.\n- Moja i želja mog tima jeste da poboljšamo pre svega kvalitet života svih zaposlenih, odnosno članova Radničke komore i njihovih porodica. To ćemo najbolje uraditi zajedno - istakao je Eder, zahvalivši svima koji su ga podržali.\nBrojni naši zemljaci koji rade na području pokrajine Salcburg i istoimenog grada su zadovoljni što su dobili sposobnog i vrednog predsednika Radničke komore, koji će se boriti za prava svih.\nTo nam je potvrdila i Đuja Tešanović Bećirević, koja je godinama aktivna u Radničkoj komori\n- Nema sumnje da sa Peterom počinje novi, bolji period za sve članove Radničke komore. On je do sada bio veoma upućen u rad brojnih udruženja iz zemalja Balkana, koja ovde postoje i uverena sam da će i dalje pomagati njihov rad i njihove članove - poručila je Đuja, koja je bila član Upravnog odbora u dva mandata sa izglednim šansama da i treći put bude izabrana.\nOn je kazao da će se boriti da se čuje glas zaposlenih, kojih je 255.000 u pokrajini, koji su članovi Radničke komore:\n- Trudiću se da ostvarim tri cilja. Prvi je da Radnička komora svim zaposlenima bude zaštitni znak pre svega u njihovim radnim pravima. Drugi je da obezbedimo da vlada čuje glas radnica i radnika i na kraju želim da obiđem sve firme u pokrajini i lično razgovaram sa zaposlenima - rekao je novi predsednik.\nRadnička komora Salcburga, najviše zahvaljujući nesebičnom angažovanju Đuje Tešanović Bećirević, do sada je bezbroj puta pomogla brojne aktivnosti svih udruženja sa Balkana.\n- Zajedno sa novim predsednikom prisustvovaću 21. aprila predstojećoj 35. Smotri kulturno-umetničkog stvaralaštva Srba u Austriji u Salfeldenu. Poznato je da Radnička komora i sindikat pomažu godinama ovu manifestaciju - kaže Đuja Bećirević.\nUveliko su u Radničkoj komori Salcburga okrenuti predstojećim pokrajinskim izborima, koji će se održati 22. aprila. S obzirom na to da Socijaldemokratska partija (SPOe\n) ima tradicionano najveći broj glasača upravo među radnicima, članovima Radničke komore, novo rukovodstvo očekuje da i ovog puta socijalisti dobiju podršku.\nAUSTRIJA Austrija: Pravoslavci brojniji od muslimana


Napravite svoju ličnu oazu u kući sa LG DUALCOOL & PURE klima uređajem - Gradjevinarstvo.rs\nVećina nas ne može da zamisli leto bez mora, peščanih plaža i čistog, svežeg primorskog vazduha. Nažalost, kako stvari stoje, sva je šansa da ćemo ove godine gledati u beskrajno plavetnilo samo na starim fotografijama, TV i mobilnim ekranima. Ipak, ne treba očajavati!\nAko već ne možemo da putujemo na more, možemo da "oživimo" leto u kućnim uslovima i reprodukujemo onaj osećaj opuštenosti koji svi imamo kada zatvorimo oči na nekoj dalekoj plaži. Teško je i nepraktično da u te svrhe koritimo morsku vodu i pesak, ali zahvaljujući LG DUALCOOL & PURE klima uređajima, čist i svež vazduh su nam sada na dohvat ruke, daljinca ili mobilnog telefona. Osim što tiho i energetski efikasno poboljšava kvalitet vazduha u domu, ovaj klima uređaj dodatno prečišćava vazduh od zagađivača.\nČist vazduh nam pomaže da se ujutru brže razbudimo, a uveče da lakše i bolje spavamo. Čuva nas od umora tokom dana i pomaže da se koncentrišemo, što je neprocenjivo ukoliko radimo od kuće. Kvalitet vazduha je jednako važan i za razvoj najmlađih, a posebno treba istaći osobe sa respiratornim problemima ili alergijama koji se suočavaju sa različitim tegobama svakog leta.\n- LG DUALCOOL&PURE klima uređaji sa ugrađenim prečišćivačem vazduha, osim što leti rashlađuju, konstantno kontrolišu kvalitet vazduha u zatvorenom prostoru i zato su idealan izbor za sve korisnike koji duže vremena provode u zatvorenom prostoru. U slučaju da je u vazduhu prisutna prekomerna koncentracija štetnih čestica, automatski se uključuje ugrađeni prečišćivač. Senzor PM 1.0 obezbeđuje otkrivanje ultrafine prašine u realnom vremenu i intuitivno prikazuje stanje vazduha pomoću boja - kaže Nenad Črnila, regionalni menadžer projekata u okviru poslovne jedinice za klimatizaciju i energetska rešenja kompanije LG.\nŠtetne čestice mogu da budu u mnogo većim koncentracijama u unutrašnjim sredinama nego spolja zbog manjeg strujanja vazduha, a ako na sve to dodamo kuvanje, finu prašinu, alergene, upotrebe sredstva za čišćenje i drugih hemikalija, ne treba da čudi što je sve više ljudi sa respratornim tegobama. To posebno važi za one koji žive blizu aktivnih gradilišta, fabrika i prometnih saobraćajnica. Sve to doprinosi da kvalitet vazduha bude znatno lošiji od poželjnog, a po studijima Zajedničkog istraživačkog centra Evropske komisije (JRC), vazduh koji udišemo u domovima može biti i do dva puta zagađeniji u odnosu na vazduh spolja što može ozbiljno da ugrozi zdravlje, jer osim otežanog disanja, nečista sredina je plodno tle za mnogobrojne bakterije i viruse.\nLG DUALCOOL&PURE klima uređaji sa ugrađenim prečišćivačem vazduha efikasno eliminišu 99.9 odsto štetnih čestica, bakterija i alergena. Filtracija dodatno koristi jonizator plazme Plasmaster Ionizer+ koji oslobađa preko tri miliona jona. Oni se vezuju za štetne čestice i na taj način sterilišu vazduh i okolne površine, istovremeno neutrališujući neprijatne mirise. Uređaj ima i Dual Cool Inverter koji sam menja brzinu strujanja vazduha u zavisnosti od temperature što omogućava da se svaka prostorija rashladi ili zagreje u rekordno kratkom vremenu. Distribucija vazduha je jednaka u svim pravcima tako da nećete imati problema sa “hladnijim“ ili “toplijim“ zonama prostorije, a nezavisno od temperature, možete biti sigurni da uvek udišete čist i svež vazduh, kao da ste u ličnoj oazi.\nOve klime su i tihe, jer DUAL Inverter Compressor™ kompanije LG otklanja problem buke i održava željenu temperaturu, čime se postižu ušteda energije, dugotrajnije i tiše efikasno hlađenje i grejanje. Takođe, tanak i moderan dizajn LG klima uređaja čini da instalacija bude jednostavna, a čišćenje praktično pomoću EZ klizećeg filtera. Pored toga, veliki skriveni ekran je savršen za praktičan prikaz potrošnje energije.


Beta 15. juna 2019. 15:15\nNajveći problemi zemalja regiona Zapadnog Balkana su nedostatak kapitala i niska zaposlenost, rekao je danas viši regionalni predstavnik Medjunarodnog monetarnog fonda za centralnu i istočnu Evropu Nadim Ilahi.\nOn je, govoreći o stabilnosti finansija i ekonomskom rastu na Samitu ministara finansija, guvernera i direktora poreskih uprava u Bečićima, rekao da je potrebno pre svega unaprediti i poslovno okruženje jer su Madjarska, Poljska i Slovačka postigle uspeh zahvaljujući tome.\n„Veliko ograničenje regiona Zapadnog Balkana je slaba infrastruktura što odbija investitore da ulažu jer su loši putevi i ima mnogo graničnih prelaza“, rekao je Ilahi.\nDodao je da je „ključno pitanje regiona što prolazi kroz demografske promene i što se smanjuje radno aktivno stanovništvo zbog manjeg priraštaja i iseljavanja mladog i obrazovanog stanovništva, a što negativno utiče da privredni rast“.\nČlan Predsedništva Saveza ekonomista Srbije i bivši ministar finansija Srbije Dušan Vujović istakao je da „region Zapadnog Balkana raste brže nego zemlje evrozone ali da taj rast nije zasnovan na faktorima koji su održivi na duži rok“.\nOn je rekao da su ostvarene „neke rezerve, ali ih ne treba olako trošiti već ih treba povećavati za loša vremena“.\nČlan Fiskalnog saveta Srbije Vladimir Vučković kazao je da je Srbija prošla put od najgoreg stanja do toga da po nečemu postane dobar primer.\n„Srbija je uspela da obezbedi makroekonomsku stabilnost i imala sreće da na medjunarodnom tržištu ima obilje kapitala po niskim kamatama, a da su investitori prihvatili rizike što je dalo pozitivne rezultate“, rekao je Vučković.\nOn je rekao da je Srbiji potreban privredni rast veći od tri odsto i da su potrebne investicije koje to obezbedjuju.\n„Ne treba sipati novac na ulepšavanje gradova, kada se ne ulaže dovoljno u komunalnu infrastrukturu, zaštitu životne sredine već treba ulagati u ono što omogućava privredni rast“, rekao je Vučković.\n„Bolje je kada je spoljni dug visok, ali sa tendencijom pada, nego ako je manji, ali sa tendencijom rasta“, rekao je Vučković.\n„Duvanska industrija je jedan od najvećih poreskih obveznika u regionu, samo je JTI platio porez u regionu više od 606 miliona evra“, rekao je Pekez.\nSvi regionalni kandidati za članstvo u EU imaju kako je rekao izgradjenu praksu akciznih kalendara i veoma je važno pridržavati se toga.\n„Tako se vodi računa o kupovnoj moći stanovništva i sprečava rast ilegalne trgovine“, rekao je Pekez.\n„Takav porast akciza i cena duvanskih proizvoda bio je prevelik teret za potrošače pa su se okrenuli ilegalno tržištu“, rekao je Pekez i apelovao na još veću saradnju vlada regiona na suzbijanju sive ekonomije na tržištu duvanskih proizvoda.\nRadovi na Gold gondoli u završnoj fazi\nRos: Sporazum s Kinom ne mora biti potpisan u novembru\nUgovori Majkrosofta sa EU institucijama manjkavi u GDPR delu\nIMR prodat za nešto više od devet miliona evra\nTelekom Srbija postao član Udruženja evropskih operatora\nUbedljivo najveći rast izvoza IKT usluga iz Srbije\nProsečna avgustovska neto plata u Hrvatskoj 863,8 evra\nKako je plavuša slomila nogu dok je grabuljala lišće?\nPala s drveta!


Ina tuži Srbiju | Autonomija\nIna tuži Srbiju\nIna traži povraćaj 167 benzinskih pumpi ili 117 miliona evra, kao i 90 miliona evra izgubljene dobiti zbog njihovog prisvajanja prodajom ruskom Lukoilu\nHrvatska naftna kompanija Ina na sudu u Beogradu traži povraćaj 167 benzinskih pumpi ili 117 miliona evra, kao i 90 miliona evra izgubljene dobiti zbog njihovog prisvajanja prodajom ruskom Lukoilu, prenela je Hrvatska radio-televizija.\nHRT izveštava da je srpska vlada benzinske pumpe prisvojila i zajedno sa Beopetrolom prodala ruskom Lukoilu i ističe da u Srbiji niko ne želi da komentariše slučaj. Iz Ine tvrde da ne odustaju od tužbe i da su spremni za narednu raspravu u septembru.\nU vreme prodaje Beopetrola Lukoilu na čelu srpske Agencije za privatizaciju bio je sadašnji premijer Mirko Cvetković, izveštava HRT.\nBivša savetnica za energetiku u vladi Srbije Zorana Milanović smatra da je prodaja bila problematična, ali da “‘Lukojl’ nije kriv i nema problem, već problem ima srpska strana”.\nSudski spor mogao bi da traje godinama, a srpska vlada se u ugovoru s “Lukojlom” obavezala da će snositi eventualne sudske troškove, izveštava HRT.


Škola stranih jezika Stara Pazova, kursevi jezika u Staroj Pazovi\nŠkola stranih jezika Stara Pazova\nŠkola stranih jezika, Stara Pazova - Audio verzija\nNa tek nešto manje od 50 kvadratnih kilometara se prostire grad Stara Pazova, koji se nalazi u Sremskom okrugu, na teritoriji Vojvodine. Inače, teritoriji ove opštine pripada i nešto manje od 10 naselja, a poznato je da se u gradu nalazi i škola stranih jezika Stara Pazova, koja je deo bogate mreže poslovnica Akademije Oxford.\nStanovnici ove opštine imaju mogućnost da prisustvuju kako grupnoj, tako i individualnoj nastavi bilo kog jezika koji se nalazi u izuzetno bogatoj ponudi, a isto tako oni mogu da se prijave i za pohađanje nastave u paru, to jest takozvane poluindividualne. Takođe se organizuje i kurs odabranog jezika preko interneta, ukoliko polaznicima baš taj vid nastave najviše odgovara. Ipak, da bi im bilo omogućeno da nastavu prate iz sopstvenog doma preko interneta, zahteva se posedovanje računara, kao i stabilna internet veza, a kako ne bi došlo ni do kakvih poteškoća za vreme trajanja obuke. A taj tip nastave se odvija prema svim smernicama koja navodi individualna, to jest poluindividualna, što na prvom mestu znači da svaki polaznik koji odabere jednu od ovih tipova obuka ima mogućnost da je pohađa u onim terminima koji mu najviše odgovaraju, budući da on ne samo termine, nego i dinamiku po kojoj se časovi održavaju, kao i datum početka obuke direktno dogovara sa profesorom koji će ga i obučavati. Kao što smo prethodno naveli, škola stranih jezika u Staroj Pazovi organizuje i grupnu obuku za bilo koji jezik, a tu se od svakog pojedinačnog polaznika očekuje da u potpunosti prihvati termine koji su određeni unapred od strane organizatora nastave, kao i dinamiku. Međutim, ono što je neophodno naglasiti, jeste da grupni kurs i obuka mogu da počnu tek kada se bude prijavilo minimum 4 osobe, jer je to uslov za formiranje jedne grupe, a u kojoj ih može biti najviše osmoro.\nŠto se tiče prijave, ona je otvorena cele kalendarske godine, tako da stanovnici Stare Pazove i okolnih naselja, imaju mogućnost da se direktno prijave u ovoj poslovnici, a isto tako mogu i da to učine putem telefona ili mejla.\nVrhunski predavači su jedno od obeležja naše škole u ovom gradu, a oni će polaznike svih uzrasta da vode kroz odabrani kurs na najbolji mogući način, budući da su u ponudi ne samo kursevi namenjeni polaznicima srednje životne dobi, već postoje i specijalizovane obuke koje mogu da pohađaju učenici i to kako osnovne, tako i srednje škole, ali i predškolci i deca najmlađeg uzrasta.\nNe samo da škola stranih jezika Stara Pazova organizuje kurs srpskog jezika za strance, već i nastavu engleskog i nemačkog, kao i francuskog, odnosno ruskog, španskog, italijanskog i portugalskog jezika. Pored toga, u našem nastavnom programu se nalaze i obuke za češki, zatim hrvatski, albanski, slovenački i grčki jezik, a svako ko živi na teritoriji ove opštine ima mogućnost i da nauči slovački i bosanski, odnosno makedonski, rumunski, mađarski, bugarski i turski jezik. Tu su, takođe i obuke i kursevi znakovnog, odnosno norveškog, japanskog i danskog, ali i kineskog, arapskog, švedskog i finskog jezika, te zainteresovanim polaznicima nudimo priliku da nauče i romski i korejski, kao i još mnogo drugih jezika koje ovom prilikom nismo pomenuli.\nKako škola stranih jezika u Staroj Pazovi funkcioniše prema svim smernicama koje navodi The Common European Framework of Reference for languages, to jest CEFR, to znači da polaznici imaju mogućnost da nastavu prate prema jasno definisanim nivoima, a koji se kreću od A1, pa do nivoa C2, koji je okarakterisan kao ivši napredni.\nSvako ko izvrši prijavu na opisan način mora, pre početka pohađanja odabrane vrste nastave da popuni test, a na osnovu tih rezultata će biti jasno utvrđeno koji nivo znanja određenog jezika poseduje taj kandidat, tako da će profesor odmah moći jasno da navede koji nivo kursa on treba da pohađa. Naravno, jedina situacija kada se od prijavljenih polaznika ne zahteva da rade ovaj test, jeste ona kada oni prethodno nisu imali nikakvog dodira sa tim jezikom, tako da ne poseduju nikakvo predznanje, jer tada uvek oni moraju da počnu da ga uče od osnovnog, odnosno nivoa koji nosi oznaku A1.\nKada sa uspehom bude završio konkretni nivo, polaznik će imati priliku i da postane vlasnik sertifikata, a koji je sa zakonske tačke gledišta apsolutno validan i priznat na teritoriji cele naše zemlje, ali i u nekim drugim državama. Tako, svi oni kandidati koji ga steknu, a pritom ispunjavaju sve zakonom predviđene uslove, imaju puno pravo i da zahtevaju njegovo upisivanje u radni dosije. A čak i ako to ne učine, činjenica da će u svojoj radnoj biografiji navesti da su vlasnici konkretnog sertifikata će im u velikoj meri poboljšati šanse da apliciraju za određene vrste zaposlenja.\nSamim tim što je Akademija Oxford od strane vodećih svetskih institucija ovlašćena za sprovođenje ispitivanja, pomoću koga zainteresovani kandidati mogu da postanu vlasnici nekog od popularnih sertifikata o poznavanju jezika, to znači i da škola stranih jezika Stara Pazova, koja u okviru ove institucije i funkcioniše, najpre organizuje polaganje ovih ispita i to prema jasno definisanim pravilima, ali i zainteresovanim osobama nudi mogućnost da se kroz specijalizovane kurseve pripremi za njihovo polaganje. Tako će, pored ostalog kandidati moći da steknu jedan od prestižnih Cambridge sertifikata, a kako bi posedovali validan dokaz o nivou znanja engleskog jezika koji poseduju. Isto tako im se nudi mogućnost i da steknu sertifikat za nemački jezik, odnosno da postanu vlasnici Austrijske jezičke diplome, ali za švedski jezik, budući da smo ovlašćeni i za sprovođenje Swedex ispita. Uz sve pomenute sertifikate, svim zainteresovanim kandidatima se pruža šansa i da se sertifikuju za poznavanje francuskog jezika, te da postanu vlasnici čuvenih DELF sertifikata.\nU ponudi imamo ne samo klasičan tip kurseva, već zainteresovanim polaznicima pružamo šansu da pohađaju i konverzacijske kurseve, a kako bi stekli znanja, odnosno usavršili postojeća vezano za konverzaciju na bilo kom jeziku. A organizujemo i različite vrste specijalističkih kurseva jezika koji osobama fokusiranim na rad u turizmu i medicini ili, recimo administraciji, ali i drugim oblastima nudi mogućnost da poboljšaju korišćenje jezika koje je primarno fokusirano na stručno korišćenje u konkretnim oblastima.\nNaravno, svi kursevi i obuke koje organizuje u toku cele godine škola stranih jezika u Staroj Pazovi podrazumevaju ne samo visok kvalitet nastave, a koji se u potpunosti prilagođava svetski priznatim standardima u ovoj oblasti, već i cene, koje se smatraju pristupačnim.\nSvako ko ima želju da nauči neki jezik ili poboljša prethodno stečena znanja, ima mogućnost da već danas ostvari kontakt sa našom školom u ovom gradu i sa ovlašćenim licima se dogovori oko svih potrebnih detalja!\nStara Pazova - Pripremna nastava za osmake za srpski jezik\nPripremna nastava za osmake za srpski jezik Mnogi roditelji vole ranije da razmišljaju o tome šta će njihova deca da upišu kada završe osmogodišnju školu, jer su vrlo retka deca koja i sama znaju čime žele da se bave. A budući da je sistem polaganja završnog ispita za učen...\nProšlo je vreme božićnih i novogodišnjih praznika. Vreme je da se vratimo u školske klupe. Neka novogodišnja odluka bude učenje nemačkog jezika. Postanite jedan od naših zadovoljnih polaznika. U toku je januarsko-februarski upisni rok za kurseve nemačkog jezika! Formiraju se...\nKURSEVI STRANIH JEZIKA U STAROJ PAZOVI\nKurs engleskog jezika Stara Pazova\nKurs nemačkog jezika Stara Pazova\nKurs italijanskog jezika Stara Pazova\nKurs španskog jezika Stara Pazova\nKurs francuskog jezika Stara Pazova\nKurs norveškog jezika Stara Pazova\nKurs švedskog jezika Stara Pazova\nKurs ruskog jezika Stara Pazova\nKurs grčkog jezika Stara Pazova\nKurs turskog jezika Stara Pazova\nKurs japanskog jezika Stara Pazova\nKurs kineskog jezika Stara Pazova\nKurs arapskog jezika Stara Pazova\nKurs albanskog jezika Stara Pazova\nKurs bugarskog jezika Stara Pazova\nKurs bosanskog jezika Stara Pazova\nKurs češkog jezika Stara Pazova\nKurs danskog jezika Stara Pazova\nKurs estonskog jezika Stara Pazova\nKurs hebrejskog jezika Stara Pazova\nKurs holandskog jezika Stara Pazova\nKurs hrvatskog jezika Stara Pazova\nKurs korejskog jezika Stara Pazova\nKurs mađarskog jezika Stara Pazova\nKurs makedonskog jezika Stara Pazova\nKurs poljskog jezika Stara Pazova\nKurs portugalskog jezika Stara Pazova\nKurs rumunskog jezika Stara Pazova\nKurs slovačkog jezika Stara Pazova\nKurs slovenačkog jezika Stara Pazova\nKurs srpskog jezika za strance Stara Pazova\nKurs ukrajinskog jezika Stara Pazova\nKurs finskog jezika Stara Pazova\nKurs latinskog jezika Stara Pazova\nKurs znakovnog jezika Stara Pazova


Dokumentarni film "Vladalac" o političkoj biografiji Aleksandra Vučića\nFeb 23, 2020 Aleksandar Vučić, Film, N1, Vladaoc\nDvodelni dokumentarni serijal televizije N1, “Vladalac” koji govori o političkoj biografiji sadašnjeg predsednika države, Aleksandra Vučića izazvao je burne reakcije u redovima vlasti.\nVeć posle prvog dela reagovao je predsednik Srbije ocenom da je tu reč o četiri sata nepatvorene mržnje, a poslanici vladajuće većine u skupštini nazvali su taj dokumentarac propagandnim smećem i besprizornom hajkom N1.\nAutor serijala, Slaviša Lekić odgovario je na ove komentare rečima da je Vladalac “tužna priča o pustoši koju prouzrokuje autokrata okružen oholim pojedincima u vrhu vlasti i društvenom sunovratu ljudi u čije ime oni vladaju.”\nPrvi deo dokumentarnog serijala o političkoj biografijia Aleksandra Vučića pogledajte na snimku ispod:\nNakon emitovanja drugog dela serijala “Vladalac”, nastavile su se burne reakcije.\nDok glavni akter, predsednik Srbije Aleksandar Vučić veruje da je taj film posledica kampanje koju, kako kaže, plaćaju “ujedinjeni tajkuni Srbije”, novinar Ranko Pivljanin ocenjuje da je predsednika zabolelo podsećanje na “neslavnu prošlost” koju bi da zaboravi.\nJutro posle premijere druge epizode serijala “Vladalac”, studija nacionalnih televizija okupirali su branioci vlasti. Da brane “vladaoca”.\n“To je propagandni spot”, rekao je marketinški stručnjak Nebojša Krstić.\nBaš kao i posle prve, glavni akter serijala odlučio je da se brani i posle druge epizode. Od ocene da je u pitanju “nepatvorena mržnja”, ide korak dalje.\n“To je kampanja koju organizuju i koju plaćaju svakako i nesumnjivo ujedinjeni tajkuni Srbije koji bi da se vrate na vlast da mogu da nastave da pljačkaju ovu zemlju, Đilas, Šolak i Mišković”, kazao je Vučić.\nGore pomenutima predsednik Srbije poručuje da ih se ne plaši. Tvrdi, međutim, da strahuje za izborne rezultate svoje stranke.\nDa li će ovaj dokumentarni serijal zaista uticati na stavove javnosti i lošije izborne rezultate ili je u pitanju još jedno stavljanje u ulogu žrtve bivšeg radikala saznaćemo uskoro.\nDrugi deo serijala “Vladaoc” o političkoj biografiji predsednika SNS-a, Aleksandra Vučića pogledajte na snimku ispod:\nOštećen službeni auto N1 televizije u Nišu nakon dokumentarca o Vučiću\nJan 15, 2022 Niška Inicijativa\nJan 9, 2022 Srđan Nonić\nKlizalište ponovo radi od četvrtka 6. januara\nJan 5, 2022 Niška Inicijativa


BIH legalizuje marihuanu: Upotreba kanabisa u medicinske svrhe opravdana | Banjaluka.net\nBIH legalizuje marihuanu: Upotreba kanabisa u medicinske svrhe opravdana\nEkspertska radna grupa Savjeta ministara BiH dala je zeleno svjetlo mišljenju o opravdanosti upotrebe kanabisa u medicinske svrhe u BiH.\nInače, ova radna grupa, koja je formirana početkom godine kako bi dala svoj sud o opravdanosti korištenja kanabisa kod tretiranja nekoliko teških oboljenja.\nKrajem 2015. godine, Komora magistara farmacije Federacije BiH Ministarstvu civilnih poslova i Ministarstvu sigurnosti BiH uputila je inicijativu za legalizaciju medicinskog kanabisa.\nPrema riječima predsjednice ove komore, Zahide Binakaj, eksperti su vlastima dali potvrdnu ocjenu opravdanosti kontrolisane medicinske upotrebe kanabisa.\n– Što se tiče Komisije koja je formirao Savjet ministara Bosne i Hercegovine, a na inicijativu Komore magistara farmacije Federacije BiH, ona je završila svoj dio posla i dala je zeleno svjetlo da se ide u dalju proceduru legalizacije – kazala je Binakaj.\nOna podsjeća da je komisija bila sačinjena od stručnjaka iz različitih oblasti – farmaceuta, ljekara, psihologa i pravnika iz oba entiteta i Brčko Distrikta, te da su se svi usaglasili da je korištenje kanabisa u medicinske svrhe dobra stvar, naravno – uz jasno određene indikacije.\n– Što se tiče dalje procedure, sada slijedi Ministarstvo bezbjednosti Bosne i Hercegovine koje bi trebalo pokrenuti promjenu zakonske regulative koja se dotiče prometa narkoticima – dodala je Binakaj koja je optimistična jer smatra da je pritisak pacijenata i javnosti dovoljno visok tako da bi proces promjene zakona mogao trajati kraće nego što je uobičajeno za političke uslove u BiH.\nNezvanično, Ministarstvo bezbjednosti BiH sada bi trebalo da predloži izmjenu Zakona o sprečavanju i suzbijanju zloupotrebe opojnih droga, a vjerovatno i dio zakona koji se odnosi na rad Agencije za lijekove i medicinska sredstva BiH, koja je odgovorna za oblast lijekova i medicinskih sredstava koji se proizvode i upotrebljavaju u BiH.\nAgencija sama može predlagati donošenja i izmjene zakonskih propisa iz oblasti lijekova i medicinskih sredstava.\nTakođe, moguća je izmjena Zakon o lijekovima i medicinskim sredstvima na državnom nivou.\nMedicinski kanabis, jednom kada se zakon prilagodi njegovoj legalnoj promjeni, koristiće pacijenti sa malignim oboljenjima, oni koji imaju HIV/AIDS, multiplu sklerozu i oboljeli od pojedinih oblika epilepsije.


POREĐENJE: Ukrajina liči na Bosnu i Hercegovinu iz 1992. godine\nPOREĐENJE: Ukrajina liči na Bosnu i Hercegovinu iz 1992. godine\nDogodilo se ono čega su se pribojavali u Briselu – region istočne Ukrajine krenuo je stopama Krima, proglasivši samostalnost Donjecka i zatraživši referendum.\nProglašenje samostalnosti Donjecka i zahtevanjei referenduma za pripajanje Rusiji svakako ne može da prođe bez reagovanje EU.\nRelativno blage i pažljivo odmerene ekonomske sankcije prema Moskvi povodom Krima bile su propraćene upozorenjima da bi učešće Rusije u nastavku cepanja Ukrajine dovelo do zaoštravanja odnosa i do ekonomskog izolovanja Rusije.\nSve zavisi od stava Moskve, jer od toga će zavisiti da li će doći do zaoštravanja ili do smirivanja situacije. Ukoliko se bude ponovio scenario sa Krima verovatno će doći do trećeg talasa sankcija EU i SAD prema Moskvi”, ocenio je u izjavi Tanjugu profesor FPN Predrag Simić.\nUpravo to je prošle sedmice nagovestio direktor Fondacije „Konrad Adenauer“ Henri Bone u Beogradu, rekavši Tanjugu da je „sada najvažnije da se ne dogodi ništa što bi uticalo na situaciju na jugu i istoku Ukrajine“.\nGovoreći o međusobnim snažnim vezama Berlina i Moskve, Bone je ocenio da bi eventualno zaoštravanje sankcija prema Rusiji izazvalo štetu na obe strane, ali da će bez obzira na to Nemačka ostati na liniji Zapada.\n„Nemačka kao jedan od najvećih investitora u Rusiji bi bila pogođena, ali sankcije u globalizovanom svetu pogađaju sve strane. To je nešto što je Berlin uzeo u obzir i spreman je da uradi u slučaju da Rusija nastavi sa sadašnjom politikom„, kazao je Bone.\nDirektor nemačke fondacije zato smatra da će i u doglednoj budućnosti postojati jedinstven stav Zapada prema Rusiji kao odgovor na rusku aneksiju Krima, a koji podrazumeva stvaranje zajedničke pozicije u tri koraka, što bi moglo da eskalira u slučaju da Rusija nastavi sa akcijama na ukrajinskoj teritoriji.\nPrema oceni Simića, namere EU da uvede oštre ekonomske sankcije Rusiji zaustavile su se, pred realnostima međusobnih ekonomskih odnosa, jer EU pokriva više od 30 odsto svojih potreba za tečnim gasom iz Rusije a godišnja vrednost međusobne trgovine iznosi 350 milijardi evra.\nUkoliko NATO bude ušao u Ukrajinu, o čemu je govorio češki predsednik Miloš Zeman, to bi bila ozbiljna eskalacija situacije, čiji ishod je nemoguće predvideti. Ukrajina liči na Bosnu i Hercegovini 1992. godine”, rekao je Simić.\nOn je istakao da je Berlin u veoma delikatnoj poziciji, zbog ogromnih medjusobnih ekonomskih interesa sa Moskvom, kao i da bi eventualno produženje blagog stava prema Rusiji podstaklo glašine o stvaranju osovine Berlin – Moskva, što izaziva bojazan u SAD.\nZvanična Moskva još se nije komentarisala najnovija zbivanja na Krimu, a nemačka ministarka odbrane Ursula fon der Lajen naglasila je danas da je “ruska aneksija Krima” ozbiljno poljulala poverenje između Moskve i Zapada.\nOna je, govoreći o raskidu ugovora o isporukama opreme za rusku vojsku vrednih 100 miliona evra, istakla da će biti potrebno vreme da se ponovo uspostavi poverenje, kao i ruski doprinos smirivanju tenzija u Ukrajini.\nNemački kancelar Angela Merkel prokomentarisala je danas da je njena vlada “veoma zabrinuta povodom poslednjih događaja u Donjecku i Harkovu”.\nMoramo hitno da obnovimo naše pozive svima na odgovornim položajima da pomognu stabilizaciju regiona i da izbegnu eskalacije”, rekla je Merkelova.\nVisoka predstavnica za spoljnu politiku i bezbednost EU Ketrin Ešton ocenila je danas da bi svi politički zahtevi u Ukrajini trebalo da budu učinjeni nenasilno i u skladu sa demokratskim standardima i zakonima.\nDelegati su takođe doneli odluku da najkasnije do 11. maja bude održan referendum o pristupanju Ruskoj Federaciji, a od ruskog predsednika Vladimira Putina zatražili su da im pošalje „privremeni mirovni kontigent“ vojske.


Servisne informacije 12. decembar\nKultura 12. decembar\nServisne informacije (1402)\nPročitano 5185 puta\nStartom fabrike Etilen u subotu, 18. maja uspešno je pokrenuta proizvodnja u “HIP-Petrohemiji”. Nakon pokretanja fabrike Etilen, u nedelju, 19. maja, u fabrikama Polietilena visoke gustine (PEVG) i Poletilena niske gustine (PENG), počela je proizvodnja robe namenjene prodaji na inostranom i domaćem tržištu.\nPočela je proizvodnja u Petrohemiji nakon remonta HIP Petrohemija\nSve petrohemijske fabrike rade stabilno i prema operativnom planu proizvodnje, saopšteno je iz Petrohemije.\nU saopštenju se navodi da je proizvodnja u “HIP-Petrohemiji” uspešno pokrenuta posle zastoja tokom kojeg su realizovane investicione i remontne aktivnosti na procesnoj opremi u petrohemijskim fabrikama u Pančevu i Elemiru. Ukupna vrednost investicionih radova iznosi oko 18,3 miliona evra, a remontih poslova oko 2 miliona evra.\nMiša Bulajić, izvršni direktor Funkcije proizvodnje i tehničke podrške “HIP-Petrohemije” kaže da je ovo najveća investirana suma u HIP Petrohemiji u poslednjih 30 godina, a projekti su finansirani iz sopstvenih sredstava kompanije.\nNajznačajnije realizovane investicije tokom remonta 2019. su prva faza reinstrumentacije i zamena upravljačkog sistema kompresora i turbina u fabrici Etilen, ugradnja nove linije za pakovanje gotovih proizvoda i zamena aktivatora katalizatora u fabrici PEVG i revitalizacija hiperkompresora i ugradnja nove mašine za pakovanje u fabrici PENG, a sledeća velika investicija u 2019. godini je povećanje obima proizvodnje u fabrici Polietilena visoke gustine (PEVG), koja će biti realizovana tokom leta. Završetak remonta u Fabrici sintetičkog kaučuka u Elemiru očekuje se do kraja maja, rekao je Miša Bulajić, izvršni direktor Funkcije proizvodnje i tehničke podrške “HIP-Petrohemije”.\nObnavljanje proizvodnje u “HIP-Petrohemiji” prošlo je uz poštovanje propisanih bezbednosnih mera i u skladu sa važećim procedurama kompanije i standardima kvaliteta zaštite radne i životne sredine, zaključuje se u saopštenju HIP Petrohemije Pančevo.\nZaustavljena proizvodnja u Petrohemiji zbog radova


Običaji i narodna verovanja: sutra se „preobražava“ i gora i voda - Glas Zaječara\nHome Društvo Običaji i narodna verovanja: sutra se „preobražava“ i gora i voda\nSrpska pravoslavna crkva i njeni vernici sutra slave praznik Preobraženja Gospodnjeg. Brojni običaji i narodna verovanja vezana su za ovaj praznik, a jedno od najpoznatijih je verovanje da se sutra „preobražava“ i gora i voda.\nNije dobro ni da neko tog dana plače, niti valja da ljudi ceo dan u kafani provedu – da im ne pređe u naviku i ne postanu zgubidani i raspikuće.\nPošto je avgust i voćni mesec, kušanje svakog prvog roda voća, po starom lepom običaju i duševnom narodnom poimanju, valjalo je sa nekim podeliti.\nU nekim krajevima rano grožđe se najpre nosilo u crkvu, a u Popovom polju kod Trebinja mnogi neće prije okusiti grožđa dok ne “okuse tog blagoslovenog”.\nU okolini Boljevca na Preobraženje su brani lešnici i preko cele godine čuvani za lek, kad nekoga gadno zaboli uvo. Verovalo se da će, kada se bolesniku daju takvi lešnici da ih pojede, on ozdraviti.\nU Negotinskoj krajini su domaćini u svitanje odlazili u svoje vinograde i iz puške streljali suncokrete prilikom izgreva sunca – da se “seme njegovo raspe po svemu vinogradu”. U boljevačkim selima su glavu (cvet) suncokreta (sunčogleda), probušenog kuršumom, čuvali za lek od probadi i glavobolje.\nPreuzeto: Iz knjige “Nenačeta voda” Praznici i običaji u Srba – za početnike, autor Dragovan Laza Lazarević.\nPrethodni tekstDnevni horoskop za 18. avgusta: Mars u Devici donosi promene\nNaredni tekstNikad kraja, ili, što je “ babi milo to joj se i snilo“…A NAROD NIŠTA


Održana promocija knjige „Crni pupoljak“\nU Narodnoj biblioteci Kotor Varoš održana je promocija knjige „Crni pupoljak“, autora Ninoslava Mitrovića. Tema ovog horor romana je nastala iz domaće srpske mitologije, vjerovanja i narodnih predanja a ovaj roman je druga Mitrovićeva knjiga.\nNinoslav Mitrović autor romana kazao je da je oduvijek gajio ljubav prema žanru horor i da je jednostavno jednog dana odlučio da piše ono što je volio da čita.\n„Mogu slobodno da kažem da sam jedini pisac horor književnosti s ove strane Drine i jedan od svega nekoliko pisaca koji se bave ovov vrstom književnosti na Balkanu. Kao veliki poznavalac naše etnologije jer sam po struci diplomirani etnolog, odlučio sam se na pisanje ovog romana“, kazao je Mitrović.\nPrema njegovim riječima radnja ovog romana smještena je u seosko, ruralno područje i prati priču mladen žene, koja je neplanirano zatrudnila a sve to prate događaji vezani za folk horor.\n„Folk horor je sve traženiji u svijetu i poznati pisci posuđuju vjerovanja i mitove iz raznih religija a mi imamo toliko starih predanja, mitova, legendi a malo se piše o tome skoro nikako“, naglasio je Mitrović.\nBojana Vasić, direktor JU Narodne biblioteke Kotor Varoš kazala je da su Kotorvaroški čitaoci po prvi put imali priliku da prisusustvuju promociji horor romana.\n„Horor kao književni žanr je veoma rijedak i u svijetu a posebno kod nas. Ninoslav je jedini domaći pisac ove vrste književnosti što dovoljno govori o njegovoj zastupljenosti“, kazala je Vasićeva.\nBoris Maksimović, vlasnik izdavačke kuće „Imprimatur“ koja je izdala „Crni pupoljak“ kazao je da iako nije ljubitelj horora uopšte, na prvo čitanje roman je na njega ostavio fantastičan utisak.\nViše iz kategorije: « "Kotorvaroško ljeto 2019" : Bogat program za kotorvarošane Tradicionalni turnir u malom fudbalu "Kotor Varoš 2019" počinje 17. juna »


Finski premijer poziva EU na doslednost i konkretne akcije - Dijalog.net\nNaslovna Politika Evropska unija Finski premijer poziva EU na doslednost i konkretne akcije\nBrisel, 1. februar 2019. – Premijer Finske Juha Sipila ocenio je da će demokratske snage u Evropi ponovo osvojiti poverenje građana i suzbiti populizam samo ako budu donosile odluke koje će implementirati i u svojim zemljama, i u Briselu.\nOsnovni ugaoni kamen koji definiše stav Finske o razvoju EU i monetarne unije jeste poštovanje odluka koje su dogovorene i njihovo efikasno sprovođenje, rekao je Sipila u Briselu.\nSipila je u Evropskom parlamentu u debati o budućnosti EU, rekao da podržava Evropu "koja svoj kredibilitet potvrđuje konkretnom akcijom".\nNaglašavajući da su zajedničke vrednosti ono što povezuje zemlje EU, finski premijer je rekao da je potrebno naći način da se premoste unutrašnje razlike, ali ne nauštrb vladavine prava.\nSipila je ocenio da je Evropa naučila lekciju populizma i podržao ideju vezivanja pristupa fondovima EU za vladavinu prava.\nSipila je u govoru predstavio i neke od prioriteta njegove zemlje kada 1. jula od Rumunije preuzme mesto predsedavajućeg Saveta EU.\nSipila je pozdravio napredak EU u oblasti bezbednosti i odbrambene saradnje.\n"Osnivanje Evropskog odbrambenog fonda i Stalna strukturisana saradnja (PESCO) su koraci u pravom smeru. Sada se moramo koncentrisati na implementaciju i postizanje rezultata", rekao je premijer.\nFinski premijer se zauzeo jači i brži angažman EU i u oblasti borbe protiv klimatskih promena.\n"Moramo smanjiti emisiju (gasova), povećati rezervoare ugljenika i usvojiti nove tehnologije", rekao je Sipila.\nI u Finskoj se u aprilu održavaju izbori, a najnovija ispitivanja javnog mnjenja pokazuju da vode opozicione socijaldemokrate, dok su stranke vladajuće koalicije, liberalno-konzervativna NCP i Sipilina Partija centra na drugom, i trećem mestu, prenosi Euractiv.\nOznakeEvropska komisijaEvropski parlamentFinskaJuha Sipila\nPrethodno I ove subote građanski protest u Beogradu\nSledeće Mijatović: Očekujem da vidim istinsku pravdu u slučajevima Davora Dragičevića i Dženana Memića\nTop Tags Vlada Republike Srbije Evropska komisija Društvo konkurs OCD Civilno društvo mladi Evropska unija Politika Srbija i Evropska unija evropske integracije mediji lokalna samouprava vladavina prava Pravosuđe


20. May 2020 128\nRestrukturisanje gradskih finansija, usljed velikih ekonomskih posljedica epidemije korona virusa, glavna je tema pete vanredne sjednice Skupštine grada Banjaluka koja će biti održana u srijedu, 27. maja u Banskom dvoru, odlučeno je na današnjoj sjednici skupštinskog Kolegijuma.\nKako je istakao gradonačelnik Banjaluke Igor Radojičić, kao posljedica epidemije korona virusa, od marta se bilježi veliki pad privrednih aktivnosti i, posljednično, pada javnih prihoda.\n- Do danas imamo pad budžetskih prihoda u iznosu oko 11 miliona KM a procjene su da bi ova cifra do kraja godine mogla doseći i 30 miliona KM manjka prihoda, naglasio je Radojičić.\n- Naše opredjeljenje je da ne zaustavljamo kapitalne investicije zbog čega je predložena i odluka o emisiji obveznica u iznosu od 12 miliona KM za njihovo finansiranje, rekao je Radojičić.\nPored rebalansa budžeta, pred odbornicima će se na idućoj sjednici skupštine naći i prijedlog odluke o Fondu stambenih jedinica socijalnog stanovanja. Ovom odlukom biće regulisano održavanje novoizgrađenih stanova za socijalne kategorije.\nRadojičić traži smanjenje cijena karata gradskog prevoza


Suštinske promene na evropskom putu Srbije se odlažu jer nema političke volje, ocenio je danas u Beogradu potpredsednik Evropskog pokreta u Srbiji Vladimir Medjak.\nOn je prilikom predstavljanja publikacije “Analiza politike proširenja Evropske unije i dosadašnjeg napretka Srbije u procesu pristupnih pregovora u periodu 2014-2020”, čiji je autor, naveo da je usporavanje evrointegracija Srbije usledilo kada je trebalo da se urade stvari koje “nisu popularne i koje će suštinski promeniti Srbiju i usmeriti je ka EU”.\n“Od pretpristupnih fondova Zapadni Balkan je za 16 godina dobio 28,5 evra po glavi stanovnika, a Centralna i Istočna Evropa (CIE) po 13 evra, što znači da dobijamo više para od EU, ali ne postoji kredibilitet završetka pregovora kao što je postojao u CIE”, rekao je Medjak i dodao da “nije problem u parama nego u političkoj volji”.\nVlada Srbije, rekao je, nema vremena da uradi nešto suštinski u evrointegracijama jer je “oročena” do naredne godine, “pogotovo u uslovima pandemije kada se sredstva prebacuju na pandemiju” te da do izbora “ne vidi nikakvu mogućnost za bilo kakav napredak”.\nMedjak je ocenio da očekivano usvajanje amandmana na Ustav o pravosudju može dovesti do minimalnog napretka, ali će članstvo zapravo u EU biti još dalje.\n“U Evropskoj uniji se vode procesi protiv Poljske i Madjarske upravo u segmentu nezavisnosti pravosudja i te presude Suda pravde će postati merila za nas. A mi u ovom trenutku ne možemo da dobacimo do toga jer ovi amandmani će nas udaljiti od standarda EU koji će tek biti napisani”, objasnio je on.\nNova metodologija za vodjenje pregovora, usvojena u februaru 2020. godine, predvidja da nijedno poglavlje ne može biti zatvoreno dok prelazna merila ne budu ispunjena, pa Medjak ocenjuje da se Srbija nalazi u “pat poziciji” dok se ne izmeni Ustav i da suštinska nezavisnost sudstvu.\nMedjak je istakao da “retorika postaje sve bitnija” i da će EU pratiti izveštavanje srpskih medija. U analizi se navodi da nema uticaja spolja, već da su dezinformacije koje se svakodnevno plasiraju “proizvod društvenog i političkog života u Srbiji” što je redovna pojava “koju sponzoriše država”.\n“U Godišnjem izveštaju EK se navodi da je Srbija samo deklarativno za članstvo u EU”, rekao je on i dodao da EU očekuje da se “predje sa reči na dela”.\nU analizi se podseća da je Srbija prilikom otvaranja pregovora na prvoj Medjuvladinoj konferenciji januara 2014. godine predstavila plan da bude spremna za članstvo u EU do kraja 2018.\nMedjutim, napredak u podizanju spremnosti Srbije za članstvo u periodu 2014-2020. bio je minimalan i nije u skladu sa proklamovanim strateškim ciljem učlanjenja u EU, niti sa planom iz 2014.\nOcene iz analize su i da je Srbija pregovore sa EU počela kao “slobodna zemlja sa polukonsolidovanom demokratijom”, a sada je “poluslobodna zemlja sa hibridnim režimom” i jedina zemlja u Evropi gde su mladi protiv EU.


Započeo remont trafo-stanica na području Brčko distrikta – BDC TV\nZapočeo remont trafo-stanica na području Brčko distrikta\nUposlenici Radne jedinice Elektrodistribucija JP “Komunalno Brčko” započeli su sa planskim radovima na elektroenergetskim objektima i mreži s ciljem stvaranja pretpostavki za kontinuiranu i kvalitetnu isporuku električne energije potrošačima u Distriktu.\nU pitanju su redovne i planske godišnje aktivnosti koje se sprovode kako bi se na vrijeme otklonili svi eventuani nedostaci prouzrokovani vremenskim prilikama ilil nekim drugim faktorom te preduprijedili kvarovi koji mogu nastati kao posljedica toga.\nUprkos svim preduzetim pripremnim aktivnostima mnoga naseljena mjesta u pomenutim trafo područjima će tokom remonta ostati bez napajanja električnom energijom u kraćem ili dužem intervalu ističu u ovom Komunalnom preduzeću.\nŠef ove radne jedinice Armin Drapić naglašava da česte vremenske neprilike u zadnjih mjesec dana dovode i do kvarova na dalekovodima i niskonaponskoj mreži ali da se u najkraćem roku omogućava redovno snadbijevanje svih potrošača.\nOn je dodao da će tokom ljeta biti izvršen i redovan remont osam čvornih trafo stanica 35/10 kilovolti te rasijecanje rastinja ispod dalekovoda.\nIz Inspektorata apeluju na građane da se i dalje pridržavaju propisanih mjera zaštite od virusa korona


Banjalučka “Elektrokrajina” smanjila gubitke na 16,3 odsto | Srpska Info\nBanjalučka “Elektrokrajina” smanjila gubitke na 16,3 odsto\nAutor: Tanja Vukomanović 16.05.2018. 15:17\nBanjalučka “Elektrokrajina” je u prvom tromjesečju ove godine smanjila distributivne gubitke na 16,3 odsto, što je najniži sezonski nivo u poslijeratnoj istoriji ovog preduzeća, rečeno je Srni u “Elektrokrajini”.\n“Elektrokrajina” je distributivne gubitke u prva tri mjeseca ove godine u odnosu na isti lanjski period snizila za 1,8 procentnih poena, dok su u poređenju sa 2012. godinom niži za čak 8,6 procentnih poena.\nDirektor “Elektrokrajine” Seka Kuzmanović rekla je Srni da je višegodišnji trend pada distributivnih gubitaka rezultat uspješne realizacije mjera koje se odvijaju u dva pravca.\n– Jedan dio mjera predstavljaju namjenske investicije u rekonstrukciju distributivne mreže, sa akcentom na izmještanje mjernih mjesta iz objekata potrošnje, dok drugi dio čine sistemske kontrole na otkrivanju i sankcionisanju neovlaštene potrošnje električne energije – ističe Kuzmanovićeva.\nNajveće elektrodistributivno preduzeće u Republici Srpskoj je u prvom kvartalu realizovalo investicije u iznosu od 3,4 miliona KM, prvenstveno u izgradnji i sanaciji 52 kilometra distributivne mreže i 19 trafostanica. Radnici “Elektrokrajine” su u obračunskom periodu otkrili 94 slučaja neovlaštene potrošnje električne energije u vrijednosti od 157.460 KM.\nIz “Elektrokrajine” podsjećaju da krađa električne energije predstavlja krivično djelo sa zaprijećenom kaznom zatvora i novčanom kaznom za počinioce. Izvršni direktor za ekonomske poslove “Elektrokrajine” Rodoljub Topić izjavio je Srni da ovo preduzeće i u 2018. godini čvrsto drži kurs pozitivnog poslovanja.\n– Ukupni prihodi preduzeća u prva tri mjeseca iznosili su 66,5 miliona KM, dok je neto dobit zadržala lanjski nivo od 5,4 miliona KM, s tim da smo poslovni dobitak povećali za 700.000 KM – istakao je Topić.


Vlada usvojila Predlog zakona o elektronskom dokumentu - Dnevni list Danas\nPočetna » Društvo » Vlada usvojila Predlog zakona o elektronskom dokumentu\nVlada Srbije je danas usvojila Predlog zakona o elektronskom dokumentu, elektronskoj identifikaciji i uslugama od poverenja u elektronskom poslovanju koji omogućava da se elektronski dokumenti priznaju kao i papirni i različite nivoe identifikacije fizičkih i pravnih lica.\n0Piše: Danas Online 17. avgusta 2017. 14.59\n„U ovom trenutku, više od 100 propisa predviđa neophodno korišćenje papirnog dokumenta, kao jedinog priznatog načina za sprovođenje nekog postupka, zaključenje pravnog posla ili obezbeđenje dokaznog sredstva. Na taj način se onemogućuje sprovođenje postojećih i donošenje novih propisa o elektronskom dokumentu, elektronskom potpisu i elektronskoj upravi“, navodi se u saopštenju.\n„Usvajanjem ovog zakona kreirana je osnova za uspostavljanje moderne elektronske uprave u Republici Srbiji, koja će građanima i privedi omogućiti brže i efikasnije usluge i jednostavniju komunikaciju sa državnim oganima od kuće i putem mobilnog telefona“, dodaje se u saopštenju.\nDirektorka Agencije za bezbednost saobraćaja\nVlada Srbije imenovala je na današnjoj sednici i Jasminu Milošević za v.d. direktora Agencije za bezbednost saobraćaja. Milošević je i u prethodnom periodu obavljala istu funkciju.\nvlada srbije, zakonBeograd


Dodik: Konačan dogovor o formiranju Savjeta ministara nije postignut\n17/04/2019 | 17:28 ⇒ 19:44 | Izvor: RTRS\nKonačan dogovor o formiranju Savjeta ministar u Sarajevu ni danas nije postignut, rekao je predsjedavajući Predsjedništva BiH i lider SNSD-a Milorad Dodik.\n- Napredak je učinjen u raspodjeli resora, ali ulazak BiH u NATO ostaje ključni kamen spoticanja - istakao je Dodik nakon sjednice Predjedništva BiH.\nOn je istakao da BiH neformiranjem Savjeta ministara rizikuje da zaustavi svoj evropski put, koji je daleko važniji od pitanja MAP-a.\nDodik je rekao da srpska strana neće podržati aktivaciju MAP-a, da za to u Republici Srpskoj nema i neće biti saglasnosti.\nUpozorio je da oni koji postavljaju taj uslov dovode cijelu zemlju u krizu, te naglasio da neće pristati na bilo kakva uslovljavanja.\n- Nećemo podržati MAP zato što je to veoma jasno. Mislim da je to pitanje izvan formiranja Savjeta ministara. To je ustavna priča, formiranje Savjeta ministara je daleko iznad bilo kog pitanja u BiH - naglasio je Dodik.\nOn je podsjetio da je i iz EU poručeno da BiH, ukoliko ima formirane organe vlasti, ne samo na zajedničkom nivou, nego i u Federaciji BiH i kantonima, može očekivati da u maju dobije mišljenje kako bi kod zemalja članica EU obezbijedila saglasnost za status kandidata.\nOn je naveo da je dogovorena raspodjela ministarstava u okviru Savjeta ministara BiH i da je SNSD prihvatio tri ministarstva - spoljne trgovine i ekonomskih odnosa, komunikacija i transporta, te za ljudska prava i izbjeglice, s tim da će jedan od tih kandidata biti iz reda ostalih.\n- Izetbegoviću je pripalo ministarstvo inostranih poslova, bezbjednosti, za koje je rekao da očekuje da se tu pojavi lider SBB-a Fahrudin Radončić, i ministarstvo odbrane - naveo je Dodik.\nOn je dodao da grupi oko SDA pripadaju četiri zamjenička mjesta u ministarstvima, a po tri HDZ-u i SNSD-u.\nPrema njegovim riječima, u današnjim razgovorima nigdje nije pomenut Demokratski front, nego samo Radončić da će biti u bezbjednosti i da je postignut dogovor.\nPojačan saobraćaj putničkih vozila prema Hrvatskoj\nVučjak: Sve više migranata oboljelih od šuge\n18:39 > Uskoro novi sastanak SDA i HDZ\n17:21 > Komšić u pismu iznio lični, a ne stav BiH u vezi sa dodjelom nagrade Handkeu\n15:18 > Košarac: Borenović ni u sopstvenoj stranci nema legitimitet\n14:30 > Čeka se adekvatna lokacija za smještaj migranata


Češka škola - Nedeljnik Vreme\nPiše: Vladimir Pavlović, elektronskom poštom\nKo je s početka XX veka hteo da ozbiljno studira tehniku, i držao do sebe i do tehnike, studirao je u Pragu, ne u Beču ili Parizu. Kad su se sredinom tog istog veka italijanska i francuska kinematografija umorile od dokazivanja da film ne mora biti holivudski pinkeraj, pojavila se češka škola i stvorila najbolje jugoslovenske filmadžije…\nA mi smo se Česima – uglavnom podsmevali i uterivali ih u stereotipe mlakonja i kukavica u groznim košuljama od štampanog platna koji u kafani poručuju vodu i prave limunadu od "praškova" koje nose u džepu. A naši seksualni gorostasi (trip svekolike svetske gubitničke sirotinje) stajali bi zbunjeno pred tim divnim, duhovitim, vedrim i senzualnim Čehinjama koje bi im na rastanku govorile nekim njima čudnim, nežnim rečima, da su oni u stvari više od običnih sezonskih pastuva, samo što toga još nisu svesni. Zbunjeni, jer nisu znali šta bi sa tim komplimentima pošto su se ceo život upinjali da budu baš to – ono zbog čega bi svoje rođene sestre pretukli, ubili ili ih se odrekli, jer su "kurve".\nKad gle, pošto su se od svojih rođaka Slovaka (koji su takođe imali svoju neslavnu epizodu sa "nezavisnom državom" uz pomoć nacista) rastali bez krvi i razaranja, svima njima je krenulo bolje nego nama. Možda zato što se oni nama nisu nikad podsmevali i otvoreno nam pokazivali naklonost trpeći, kako dolikuje dostojanstvenim ljudima, našu prepotentnost, kao cenu za u ono vreme njima teško pristupačno letovanje u inostranstvu i iluziju jedne vrlo relativne slobode. Pa i danas, kad više ne proizvodimo ni onaj "auto pravljen na času opštetehničkog", uvek će se naći neko da se vajka: "E, pa, kad je i ‘škoda’ postala auto…"\nA u međuvremenu je "škoda" zaista postala jedan od boljih auta, a Češka jedna od boljih država u Evropi, što su, i jedna i druga, bili i pre suludog poluvekovnog eksperimenta na koji smo se samo mi ozbiljno primili…\nBraća po čučavcu\nFuad Madžović, Švedska


Faktor | Escobar i Lajčak u Prištini: U priči o Kosovu sve češće se spominje RS i "bosnizacija"\n02.02.2022. / 15:41\nPolitička previranja u Bosni i Hercegovini mogla bi da se odraze i na Kosovo u kontekstu izazivanja nove krize u općinama na sjeveru gdje živi većinsko srpsko stanovništvo, smatra profesor međunarodnih odnosa na Univerzitetu u Prištini Afrim Hoti.\n- Smatram da bi bilo dobro kada bi se rukovodstvo prije svega u Srbiji, a potom i Sarajevu i Prištini, dozvalo zdravoj logici i međusobno priznali vladine institucije - rekao je Hoti.\nPremijer Kosova Albin Kurti je u nekoliko navrata izjavio da neće dozvoliti "bosnizaciju" Kosova, nefunkcionalnu državu i stvaranje nove Republike Srpske. Ovakve izjave dolaze kao odgovor na stalne pozive zvaničnog Beograda da se formira zajednica deset općina sa srpskom većinom.\nKoliko je formiranje zajednice općina sa srpskom većinom na Kosovu zaista pokušaj stvaranje nove Republike Srpske, na čemu insistiraju kritičari ovog oblika organizacije srpske zajednice dogovorenog unutar briselskog procesa?\nMože li to riješiti odnose Srbije i Kosova ili ih dalje zakomplicirati?\nPitanje zajednice ostaje glavni kamen spoticanja u pregovorima Kosova i Srbije o normalizaciji odnosa, koji se jedanaest godina vode uz posredstvo Evropske unije, te podršku SAD-a. Posljednji pokušaj oživaljavanju procesa upravo daju evropski i američki izaslanici Miroslav Lajčak i Gabriel Escobar koji ove sedmice borave u posjeti Prištini i Beogradu.\nKosovo je ravnopravna strana u dijalogu sa Srbijom i dvije strane treba da nastave da rade na normalizaciji odnosa i realizaciji do sada postignutih sporazuma, uključujući onaj o zajednici općina sa srpskom većinom (ZSO), zaključak je posjete Prištini Escobara i Lajčaka.\nOni su na današnjoj zajedničkoj konferenciji za novinare naveli da se teritorijalni integritet i suverenitet Kosova ne dovodi u pitanje, te da niko nije zainteresovan da na Kosovu stvara novu Republiku Srpsku, jedan od dva entiteta u Bosni i Hercegovini.\nEscobar i Lajčak su na Kosovu boravili od 31. januara i sastali su se sa predstavnicima pozicije i opozicije, kao i sa predstavnicima civilnog sektora, kako bi se pripremio teren za nastavak dijaloga. Jedna od tema razgovora je bila i ZSO, koja je dogovorena u okviru dijaloga 2013. godine, dok su principi usaglašeni 2015.\nLajčak je napomenuo da je Kosovo ravnopravan partner u dijalogu i da ništa ne može da bude nametnuto bez saglasnosti zvanične Prištine, ponavljajući da svima treba da bude jasno da niko ne želi da stvori novu Republiku Srpsku.\nNakon posjete Kosovu, Escobar i Lajčak putuju u Beograd gdje će o mogućnostima nastavka dijaloga razgovarati i sa zvaničnicima Srbije.\nKosovoBosna i HercegovinaSrbija\nZoranu Miljaniću zabranjen ulazak u Rusiju zbog davanja azila bivšem partneru Monice Belluci


Moody’s potvrdio ocjenu kreditnog rejtinga B1 za Crnu Goru – Bankar.me\nOctober 12, 2019 CRNA GORA, MAKRO, SVE VIJESTI Leave a comment\nKreditna rejting agencija Moody’s potvrdila je u novom Izvještaju ocjenu kreditnog rejtinga B1 za Crnu Goru, uz zadržavanje izgleda – pozitivan, saopšteno je iz Ministarstva finansija.\nOcjena kreditnog rejtinga rezultat je visokog BDP-a po glavi stanovnika, optimističnih izgleda za pristupanje Evropskoj uniji, kao i snažnog investicionog trenda sa naglaskom na strana direktna ulaganja. U novom Izvještaju kreditne agencije Moody’s pozdravljeni su značajni investicioni projekti koji se realizuju u sektorima saobraćaja, turizma i energetike”, navode iz ovog resora.\nDodatno, kako dodaju, kreditni rejting B1, uz pozitivne izglede, opravdava i snažan srednjoročni potencijal rasta, koji je podržan implementacijom adekvatnih strukturnih reformi, kao i realizacijom Vladinih efektivnih mjera koje doprinose jačanju fiskalne pozicije Crne Gore. Pored toga, prepoznate su konkretne aktivnosti Vlade kojima su umanjeni srednjoročni rizici refinansiranja u Crnoj Gori.\n“Glavni pokretači rasta evidentni su u sektoru građevinarstva, saobraćaja, turizma i energetike. Rast je podstaknut i javnim investicijama, prije svega, izgradnjom prioritetne dionice auto puta Bar- Boljare. Sa druge strane, značajan doprinos rastu dala je i potrošnja domaćinstava podstaknuta rekordnom turističkom sezonom i pozitivnim kretanjima na tržištu rada, gdje je u drugom kvartalu 2019. godine stopa nezaposlenosti bila na istorijski niskom nivou od 14.3 odsto”, naglasili su oni.\nU Izvještaju se navodi da će 2019. biti još jedna rekordna godina u sektoru turizma, u skladu sa rastom dolazaka za period januar – avgust od 17.2 i noćenja od 9.2 odsto turista, u odnosu na isti period prethodne godine.\n“Na kraju, pohvaljene su pravne i administrativne reforme koje se realizuju, pogotovo u kontekstu ulaska u Evropsku uniju, što predstavlja dalji podsticaj za unapređenje vladavine prava uz kontinuirano jačanje kapaciteta institucija u narednim godinama”, zaključuju iz ovog resora.\nPOJMOVIKreditni rejting Crne Gore\nPrevious Praksa u Njemačkoj za studente i mlade profesionalce\nSljedeći Do kraja godine se zadužujemo još 300 miliona\nStandard & Poor&’s potvrdila stabilan izgled za Crnu Goru


Radovi na Žeželjevom mostu počinju za deset dana\nBEOGRAD - Ministarka građevinarstva, saobraćaja i infrastrukture Zorana Mihajlović izjavila je danas da radovi na Žeželjevom mostu počinju najkasnije za sedam do deset dana, a da će most biti završen za 12 do 13 meseci.\nMihajlović je, odgovajajući direktoru Srbijagasa Dušanu Bajatoviću, koji je tražio da kaže javnosti kada će početi radovi na mostu, rekla da on kao član SPS-a ima najmanje prava da je to pita, jer je most srušen 1999. godine i poslednje dve godine na njemu ništa nije rađeno. "Za sedam do deset dana počinju radovi na mostu. Kran dolazi iz Nemačke, svi su sporazumi potpisani. Sve zainteresovane strane smo uspeli da stavimo za sto, da razgovaramo, da rešimo probleme, tu je i AP Vojvodine i grad Novi Sad i Evropska komisija i Železnice Srbije", rekla je Mihajlović gostujući na TV Pink.\nOna je dodala da ima novca za radove, da su to lotovi koji su odavno odobreni, ali da je bilo i dodatnih radova. "Da se razumemo u građevinarsvu ne može sve u dinar da se predvidi. Dešava se često da 10 posto bude više zbog dodatnih radova, to svuda postoji, ali za to postoji poseban nadzor koji odobrava dodatne radove", naglašava Mihajlović.\nMinistarka saobraćaja je dodala da će direktor Srbijagasa biti pozvan i na početak radova , ali i na završetak, na otvaranje mosta. Govoreći o pripremi elektrana i snabdevenosti energentima za zimu, ona je rekla da su neke elektrane to učinile a da neke nisu, da će energenti biti nabavljeni za sve ali da je pitanje cene - koliko će to koštati. "Cela Evropa brine o energetskoj bezbednosti i u ovom trenutku je u energetskoj krizi i zašto bi Srbija bila izuzetak. Naravno da će se energenti nabaviti, ali je pitanje cene i mora da se vodi računa o tome", naglasila je ministarka.\nOna je dodala da je važno, budući da je Srbija u reformama i da nema novca, koliko će se za šta da potroši. "Grejna sezona počinje 15. oktobra i toplane je trebalo da se pripreme za to. Imale su odluku vlade iz juna meseca da obezbede mazut,a one koje koriste gas za eventualnu supstituciju gasa mazutom za najmanje sedam dana", rekla je Mihajlović.\nKoliko toplana se nije spremilo za početak grejne sezone ministarka nije mogla da precizira jer, kako kaže, toplane su u nadležnosti lokalnih samouprava. "One nisu zakonom vezane za državu, a bitan su deo energetskog bilansa i to treba da se promeni", zaključila je Mihajlović.\nMihajlović je, govoreći o saniranju posledica poplava, izjavila da šteta na putnoj infrastrukturi u istočnoj Srbiji iznosi oko 105 miliona dinara. "Šteta iznosi oko 105 miliona dinara, ali bez jednog mosta koji još nije procenjen", rekla je Mihajlović.\nOna je istakla da je cilj da klizišta i mostovi budu završeni do kraja godine i da su sada prioritet nasipi, da su do 1. oktobra popravljeni svi putevi prvog i drugog reda, ali da nisu završeni klizišta i mostovi i dodala da su urađeni projekti za 15 mostova i 32 klizišta.\nMihajlović je rekla da je prilikom obilaska Krupnja i Mačkovog Kamena primećeno da nije bilo puta zbog klizišta, za šta je neophodno uraditi projekat na potpornim zidovima i da su na deonici od osam kilometara primećena četiri klizišta. "Srbija jeste u klizištima i to se sada pojavilo u ovim poplavama kao ozbiljan problem", ocenila je Mihajlović. Ona je istakla da, kada je reč o radovima na putevima, mostovima i klizištima, ima novca, da je sedam do 10 dana potrebno da se urade projekti, da su tenderi završeni, kao i da očekuje da sledeće nedelje izvođači počnu da ulaze na teren i da će most u Koceljevi početi već da se radi za vikend. Mihajlović je istakla da su sada još veći prioritet nasipi, na čemu bi "Srbijavode" trebalo da rade.\nNa pitanje o radovima na Koridoru 11 na deonici Ub - Lajkovac, Mihajlović je rekla da je inspekcija svake nedelje na terenu da bi pratila dinamiku radova, da se ta dinamika ne poštuje, da će teško moći da se ispoštuje rok koji je 30. novembar i da je "bilo javašluka". "Dešava se situacija da je ista ta firma koja ne radi četiri godine, na jednom drugom poslu u Srbiji na putu Novi Sad - Horgoš izašla 2012. sa gradilišta i nije završila posao, zbog čega mi tehnički ne možemo da primimo autoput i tužićemo je zbog toga", najavila je Mihajlović. Upitana o tužbi koju je najavio bivši ministar Milutin Mrkonjić, Mihajlović je odgovorila da sa tim nema problem i da je raspisan tender za put, da je država "izgubila četiri godine i da će izgubiti još četiri godine na samo tom delu".\nGovoreći o stranim dozvolama domaćim prevoznicima, ona je navela da je 2.800 međunarodnih dozvola navodno izgubljeno, a da nije izgubljeno, nego da se pojavilo na crnom tržištu, da izdavanje dozvola košta između 10.000 i 15.000 dinara, a da su prodavane po ceni od oko 10.000 evra. "Sve smo blokirali", rekla je Mihajlović i dodala da je od 18.000 dozvola, koliko je izdato, samo 9.000 iskorišćeno po pravilu i da je 30 odsto vraćeno neiskorišćeno. Ministar građevinarstva, saobraćaja i infrastrukture je istakla da je prethodni ministar u tom resoru ostavio puno nerešenih problema i da je nasledila gotovo 30.000 predmeta iz sektora građevinarstva i dodala da u ministarstvu dnevno rešavaju 30 predmeta.\nDatum: 03.10.2014 Izvor: Tanjug


by nevazna on Sun Nov 09, 2008 3:13 pm\nBeograd -- Nevladine organizacije i političke partije širom Srbije obeležavaju Međunarodni dan borbe protiv fašizma i antisemitizma.\nDan se obeležava kao sećanje na zloglasnu "Kristalnu noć", kada je u gradovima nacističke Nemačke, na današnji dan pre tačno 70 godina, započeo pogrom nad Jevrejima. Predsednik Saveza jevrejskih opština Aleksandar Nećak pozvao je Vladu Srbije da zakonom zabrani okupljanja neonacističkih i antisemitskih ogranizacija.\nTokom "Kristalne noći" i ranih jutarnjih časova narednog dana ubijeno je 90 nemačkih Jevreja, više od 20.000 je uhapšeno i odvedeno u koncentracione logore, a uništeno je i više od 1.500 sinagoga, kao i mnoga jevrejska groblja i oko 7.000 radnji.\nFašistička ideologija biće prisutna u svetu dok god postoji ideologija krvi i tla, rasizam i antisemitizam, kaže istoričarka Branka Prpa.\nGostujući u vestima TV B92, ona je ocenila da je ova idelogogija prisutna, i to kroz delovanje neonacističkih grupacija koje su neprijatelji slobode i za čiju zabranu nikad nije kasno.\n“To je žalosni paradoks da na teritoriji Beograda i Srbije uopšte, koja je teško stradala u Drugom svetskom ratu, gde su ljudske žrtve bile velike, samo zato što su građani ove zemlje i što su se protivili fašizmu, neonacističke organizacije danas koriste simbole naših okupatora”, rekla je ona.\n“Nisu samo u pitanju sankcije i tužbe, već je to pitanje časti svih građana, odnos prema našim mrtvima, koji su dali život da bismo mi danas bili slobodni ljudi”, ukazuje Branka Prpa.\nNećak: Zabraniti krivičnim zakonikom\nPredsednik Saveza jevrejskih opština Aleksandar Nećak kaže da u novije vreme nije bilo fizičkih napada na Jevreje, ali da se mržnja prema njima ispoljava na druge načine.\n"Manifestuje se u velikom broju pojava, ispisivanjem kukastih krstova na mestima gde su naše grobnice ili spomenici stradalih u ratu", kaže Nećak.\n"Moja poruka je da jedinstveno i uporno zahtevamo od Vlade da u krivični zakon unese član koji će sprečavati odnosno zabranjivati manifestacije neonacista, fašista i antisemita, kao i zabraniti upotrebu ili isticanje njihovih simbola", rekao je Nećak.\nI koordinator Lige za dekadu Roma Osman Balić, ocenio je da vlasti Srbije nedovoljno jasno reaguju na delovanje fašističkih organizacija.\n"Suzdržane reakcije vlasti dovode u dilemu ljude koji su najčešće meta tih rasističkih istupa nacionalističkih organizacija", kaže Balić.\n"U Skupštini Srbije postoji slika Nedića koja je ušla na velika vrata i neće da se skine, a neki od predstavnika bivše vlasti govorili su da pred Nedićem treba ustati. Moram da kažem da su Romi ustajali pred njim, ne samo da su ustajali već su u maršu odlazili u logore", navodi Balić.\nU Skupštini Srbije već postoji inicijativa da se zabrane manifestacije neonacističkih i fašističkih organizacija, a taj predlog podnela je Liga socijaldemokrata Vojvodine.\n» kriza legitimacije antifa?izma\nCurrent date/time is Thu Jan 17, 2019 8:55 pm


Drinska regata Bajina Bašta 2011 – fotografije\nU čamcima se, od Perućca do ušća Rače u Drinu spustilo oko 150 osoba raznih oblika invaliditeta, među kojima je bilo 34 korisnika invalidskih kolica. Ova jedinstvena regata je i ove godine imala međunarodni karakter jer su učestvovale i osobe sa invaliditetom iz nekoliko gradova Bosne i Hercegovine, Crne Gore i Švedske. – I ove godine interesovanje je bilo mnogo veće pa nismo uspeli svima da omogućimo plovidbu Drinom. Udruženje...\nRaspisan poziv za prodaju 70,43% “Elektroizgradnje” iz Bajine Bašte\nAgencija za privatizaciju je objavila javni poziv za prodaju 70,43% ukupnog kapitala ili 291.851 običnih akcija “Elektroizgradnje” iz Bajine Bašte (EBB). EBB je vodeći proizvođač opreme i postrojenja za prenos i distribuciju električne energije u Srbiji. Ova bajinobaštanska kompanija bavi se proizvodnjom, projektovanjem, instalacijom i održavanjem opreme za dalekovode, niskonaponske mreže i kompletna elektro postrojenja....


TotalCar.rs » Apel Zimske službe “Beograd puta”\napel, beograd, Srbija, zima\n0 komentara 6233 pregleda\nIz JKP “Beograd put” saopštavaju da će zbog intenzivnih padavina i ekstremno niskih temperatura, ekipe Zimske službe ovog preduzeća i tokom vikenda raditi 24 sata punim kapacitetom.\nNa gradskim, prigradskim i regionalnim putevima u zoni nadležnosti “Beograd puta” radiće 121 kamion, 36 manjih “multikar” vozila, pet specijalizovanih mašina, a po potrebi uključuje se i 11 građevinskih mašina.\nPo nalogu Sekretarijata za saobraćaj u Beogradu je isključeno četrdesetak semafora na usponima i lokacijama na kojima može doći do zastoja, a gradski prevoz je isključio tridesetak stajališta na ulicama sa većim kosinama.\nZimska služba “Beograd puta” ulaže maksimalan napor da ukloni sneg sa saobraćajnica, ali u ovom preduzeću kažu da im u tome treba i pomoć građana.\nOni apeluju na vozače da propuste njihova vozila kako bi mogla da što efikasnije deluju.\nIz “Beograd puta”, takođe, podsećaju vozače da na ulice ne izlaze ukoliko njihova vozila nemaju zimske gume, jer dosta zastoja nastaje zbog vozila koja nemaju adekvatne gume za ovakve vremenske uslove.\nOvo preduzeće apeluje i da vozači parkiraju svoje automobile tako da omoguće prolaz vozilima Zimske službe, kao i da se sneg sa parkiranih vozila, trotoara i prilaza ne baca na saobraćajnice.\nKako se u narednim danima očekuje temperatura i do -15 stepeni, treba i dalje računati sa usporenim i otežanim odvijanjem saobraćaja, pa u “Beograd putu” mole sve učesnike u saobraćaju da vožnju prilagode takvim uslovima.\nVozila za raščišćavanje snega Zimske službe rade neprekidno od kada su počele snežne padavine.\nKako kažu, ova godina se razlikuje od prethodnih, jer je nezapamćeno da u Beogradu sneg pada na ovako niskoj temperaturi. Zbog tako hladnog vremena ne mogu u potpunosti da uklone nanose sa kolovoza.\nIz “Beograd puta” kažu da je maksimum koji mogu da postignu na ovoj hladnoći da svedu sloj snega na putu na tri centimetra i da sipaju so i hemijska sredstva, ali da ona imaju samo 20 posto svog učinka po ovakvoj hladnoći.


UREDBA O USLOVIMA ZA PROGLAŠENJE LINIJE U JAVNOM INTERESU U VAZDUŠNOM SAOBRAĆAJU: Omogućeno da pojedine avio linije budu proglašene za linije od javnog interesa, uz mogućnost kompenzacije avioprevoznicima na tim rutama\nVlada Republike Srbije je donela Uredbu o uslovima za proglašenje linije u javnom interesu u vazdušnom saobraćaju ("Sl. glasnik RS", br. 6/2019) kojom je omogućila da pojedine avio linije budu proglašene za linije od javnog interesa i uvela mogućnost kompenzacije avioprevoznicima na tim rutama.\nLinije u javnom interesu, na osnovu Uredbe donete 31. januara, mogu biti proglašene ako se odnose na rutu ka aerodromu koji opslužuje jedan ili više regiona u razvoju u Srbiji, kao i na rutama sa saobraćajem do 100.000 putnika godišnje ka bilo kom aerodromu.\nDa bi bio proglašen javni interes za avio liniju, uslov je da prevoz drugim vidom saobraćaja ne zadovoljava potrebe regiona, da ne postoji komercijalni interes za obavljanje redovnog avio-prevoza, kao i da je linija značajna za privredni i društveni razvoj Srbije.\nUredba ostavlja mogućnost da se uspostavi avio linija od javnog interesa i na osnovu bilateralnih i multilateralnih sporazuma.\nZa svaku avio liniju od javnog interesa prethodno se definišu obim saobraćaja, frekvencija letova, cene i uslovi prevoza i karakteristike aviona.\nPogodnosti za avio prevoz na liniji u javnom interesu mogu obuhvatiti i kompenzaciju prevoziocu, propisuje Uredba, ali ona ne sme da premaši iznos za pokriće neto troškova, odgovarajući prihod i razumnu dobit. Pomoćnik ministra za vazdušni saobraća Zoran Ilić je najavio da će prve avio linije od javnog značaja biti sa niškog aerodroma "Konstantin Veliki".\nIlić je najavio i raspisivanje javnog konkursa za prevoznike na takvim linijama.


Niko ništa ne odnosi iz Niša i niko ništa ne uzima Nišlijama: Mihajlović o sudbini aerodroma | Telegraf - Najnovije vesti\n12. april 2018 | 14:56 » 14:59\nPrema njenim rečima, menja se način na koji država želi da nastavi dalja ulaganja u niški aerodrom\nPotpredsednica vlade i ministarka građevinarstva Zorana Mihajlović je izjavila danas da i dalje smatra da niški aerodrom Konstantin Veliki treba da bude u vlasništvu države i da su protiv toga samo oni koji misle da su "stručnjaci" samo na osnovu toga što su se vozili avionom.\n- Moje mišljenje je da aerodrom Niš treba da bude u vlasništu Republike Srbije i sve stručne argumente sam dala ne samo Vladi Srbije, već i rukovodstvu Niša, koje jeste vlasnik aerodroma. Mislim da je to jedini put da na najbolji i najbrži i najefikasniji način nastavimo sa razvojem aerodroma Niš - rekla je Mihajlović novinarima na pitanje kako komentariše talas nezadovoljstva zbog preuzimanja tog aerodroma od strane države.\nMinistarka Mihajlović smatra da aerodrom treba da ostane u vlasništvu države Foto: Tanjug/Sava Radovanović\nKako je poručila, "niko ništa ne odnosi iz Niša i niko ništa ne uzima Nišlijama".\nMihajlović ističe da pojedini pokušavaju od toga da naprave političku priču, ali da to nije pitanje politike već pitanje razvoja cele Sbije.\n- Nije Niš van Srbije, niti je Srbija van Niša, Srbija je u Nišu - poručila je Mihajlović.\nNišta se neće menjati po pitanju zapošljavanja Foto: Tanjug/Sava Radovanović\nKako kaže, nema tu nikakvih promena ni po pitanju zapošljavanja, tako da se ništa ne menja u tom smislu.\n- Ali, menja se način na koji država želi da nastavi dalja ulaganja u niški aerodrom. Kada pominjete talas nezadovoljstva stručnjaka i stručne javnosti, ovih dana sam slušala te stručnjake i ja bih rekla da od tih stručnjaka od te struke stoji možda samo njihova vožnja avionom.\nPrema njenim rečima, sa druge strane analize i podaci ministarstva i pravih stručnjaka kažu drugačije.\nTagovi: Aerodrom Konstantin Veliki, Grad Niš, Vlasništvo, Zorana Mihajlović\nBugarska politika 12.04.2018 23:22\nE,da su Nislije ovakvi kada je korupcija u pitanju. Tada cute,manji od makovog zrna.Skpili,KUPILI sacicu uz neka obecanja ,a oni ne izlaze iz svojih i to drzavnih fotelja\nTamo Daleko 12.04.2018 16:20\nUzeli ste Vi Nisu mnogo vise od aerodroma,smeta vam broj putnika koji leti oz Nisa,jer Vi ne uzimate takse od njih. Umesto da pomognete Nisu da ozivi,Vi bi jos vise da ga srozate,i dobro vam ide,nek se zivi samo u Beogradu,a Jug prodajte,sta ce vama kad i onako ne marite za njega.\nZunzara 12.04.2018 15:33\nDa naravno do prve licitacije neće Nišlijama niko ništa uzeti, taj aerodrom je bio uvek iskompleksiranim amerima trn u oku . Naravno sam ubedjen da će se upravo i njima prodati !


Imam sledeci problem Vlasnik sam stana u zgradi u kojoj 2 ulaza imaju jednu skupstinu. Stan se nalazi u prizemlju i zelela bih da ga pretvorim u poslovni prostor i ako je moguce izvedem radove kao sto su postavljanje portala umesto prozora i izmestanje ulaznih vrata. Kao u svakoj zgradi, nekoliko vlasnika stanova nije saglasno. Drugi ulaz(koji sa nasim cini zgradu) na istom mestu ima vec poslovni prostor izveden od stana pre par godina. Da li mi je potrebna saglasnost stanara za prenamenu stambenog u poslovni prostor? Kolika saglasnost je potrebna za rekonstrukciju stana, 100% ili 51%? hvala M.\nZa samu promenu namenu objekta bez izvođenja građevinskih radova potrebno je da podenesete dokaz o pravu svojine na stanu.\nKako vi imate nameru osim same promene namene objekta i izvođenje obimnijih građevinskih radova (u vašem stanu), biće Vam potrebna i građevinska dozvola. Koliko nam je poznato, saglasnost stanara vam nije potrebna.\nZa više informacija obratite se Odeljenju za građevinske poslove vaše Opštine.\nPreviousPopisane su mi stvari u kuci, posle popisa s ocem sam podelio ekonomsku zajednicu posto se sve vodi na oca da li imaju prava da odnesu te stvari iz kuce,rekli su da ce doci vestak da proceni stvari i da odnesu.proslo je 15 dana jos nisu dosli a trebalo je kako su rekli za 7-8 dana da dodju.da li ih je usporilo to sto smo podelili ekonomsku zajednicu i da li ce opet doci. NextPoštovani, ostavinskom raspravom sam dobio 1/3 a sestra 2/3 imovine koja se sastoji od vikendice i stana. Vikendicu i stan koristi sestra, ne želi da proda, ne želi zamenu, jedino mi nudi da me isplati u novcu u iznosu koji je 1/10 vrednosti nasleđenih nekretnina. Kako i kojim putem da zakonski ostvarim svoja prava jer dogovorom, nažalost, ne uspevam?


Vuković: Pobeda protiv Belorusije donosi osminu finala\nSelektor rukometne reprezentacije Srbije Veselin Vuković ocenio je u Saragosi da bi pobedom u narednom meču s Belorusijom njegova ekipa mogla praktično da obezbedi plasman u osminu finala Svetskog prvenstva.\nSrbija je juče savladala Južnu Koreju sa 31:22, dok je Belorusija namučila Poljsku, ali je izgubila sa 22:24. On je dodao da Belorusija ima ekipu koja se apsolutno ne predaje i da se to videlo u njihovom prvom meču na Svetskom prvenstvu s Poljskom.\n"Oni su gubili sa sedam, osam golova, vratili su se u igru i na kraju ispromašivali četiri, pet zicera kojima su mogli da ugroze Poljake. Mislim da su relativno sveži za naš sutrašnji okršaj. Kod njih se sve vrti oko Sergeja Rutenke, medjutim, videli smo da ipak nije sam i da ima pomoć ostalih saigrača", rekao je Vuković.\n"Nema više vremena da se misli o prošloj utakmici. Gledali smo narednog protivnika i analizirali. Imamo trening posle podne i pokušaćemo da se pripremimo za Belorusiju. Mislim da smo kvalitetniji i da treba da idemo na pobedu. Neće biti lako, jer su oni fizički dosta jaki", rekao je Šešum.\nOn je objasnio da sve u ekipi Belorusije počinje od Sergeja Rutenke, ali da on ipak nije ceo tim.\n"Rutenka završava najviše akcija u njihovom napadu. Ostali njihovi igrači su izuzetno šuterski jaki i koriste to što se protivnička odbrana koncentriše na Rutenku. On uvek da svojih sedam, osam, 10 golova, ali ni ostale ne treba potceniti", rekao je Šešum.\nPrema njegovim rečima, ekipa mora da odigra dobro u odbrani i da ne misli samo na njega.\n"Sigurno da nam igra Belorusije više odgovara od Južne Koreje, jer smo češće igrali protiv klasične 6:0 odbrane. Juče smo ih gledali, pa ćemo pokušati u narednom meču da ih nadigramo", rekao je Šešum.\nSRUŠIO SE ZID PIJACE "MERKATOR" Prema prvim informacijama, IMA POVREĐENIH


Niš: Medijima šest puta manje para nego 2016. godine\n► Niš: Medijima šest puta manje para nego 2016. godine\nGrad Niš izdvojiće ove godine 10,2 miliona dinara za sufinansiranje medijskih projekata, što je skoro šest puta manje od iznosa planiranog za medije u tom gradu u 2016. godini.\nKako je agenciji Beta kazao gradski sekretar za kulturu i informisanje Nebojša Stevanović, budžetom grada za 2017. godinu predviđeno je da za medije bude izdvojeno nešto više od 43 miliona dinara, ali su za obaveze iz prošle godine već isplaćena 33 miliona.\nOn je najavio da bi ubrzo trebao da bude raspisan konkurs za sufinansiranje medijskih projekata, "pošto se privode kraju neodložni poslovi oko centralizovanih javnih nabavki koje je grad nedavno uveo".\n"Postoji teorijska mogućnost da u Nišu ove godine bude raspisan još jedan konkurs za sufinansiranje medijskih projekata, ali odluku o tome, kao i o izdvajanju dodatnih sredstava, donosi Skupština grada", kazao je Stevanović.\nUslovi u kojima mediji u Srbiji posluju su diskriminatorni, jer se određeni mediji na različite načine stavljaju u povlašćeni položaj u odnosu na ostatak medijske zajednice, ocenjeno je danas...\nSrbija je jedina zemlja regiona koja beleži silazni tred na polju demokratije, u kojoj je nebezbedno biti novinar i u kojoj novinari rade u neprijateljskom okruženju, rekao je danas predsednik...


BalkanMagazin :: Šampion vakcinacije Izrael – već vakcinaisano 10 posto građana!\nsreda, 06. januar 2021 00:00\nViše ljudi u apsolutnim brojevima vakcinisano samo u Kini i SAD\n(foto, Juli Edelštajn, izraelski ministar zdravlja)\nIzrael je protiv covida 19 vakcinisao, prvom dozom vakcine, oko devet stotina hiljada ljudi, tojest oko 10 posto stanovništva. To je, kako javljaju agencije, daleko najbrži tempo vakcinacije na svetu.\nPrema izraelskom ministru zdravlja Juliju Edelštajnu (Edelstein) to ima da se zahvali pravovremenim pripremama i nabavkama vakcine. Radi toga je Izrael sigutno morao za vakcinu da plati više ali, kako kaže ministar, "i kada bismo ekonomiju otvorili samo sedmicu pre, isplatilo bi se!".\nIzraelska kampanja vakcinisanja, koja je počela, 20. decembra, dakle pre više od desetak dana, uspela je da zabeleži, u odnosu na milion stanovnika, daleko najveći broj vakcinisanih ljudi - čak tri puta više od druge "najbrže" zemlje, tojest kraljevstva Bahrein u Perijskom zalivu!\nPrema podacima sa servera Our World in Data (Naš svet u brojkama), više su u apsolutnm brojkama vakcinisale samo, neuporedivo veće, Kina i Sjedinjene Države.\nKako piše Njujork tajms (NyT), Izrael raspolaže veoma digitalizovanim zdravstvenim sistemom. Svi građani, prema zakonu, moraju biti registrovani u jednom od četiri zdravstvena osiguranja.\nPrema svetskim zdravstvenim ekspertima, izraelska vlada je pripremila veoma kvalitetnu kampanju za vakcinisanje. Zahvaljući tome, kao i dobroj reputaciji zdravstvenih osiguranja, svetske firme su brzo isporučivale Izraelu sve što je bilo potrebno u vezi sa epidemijom, a posebno vakcinu. Ukratko, Izrael je postao svetski primer za ugled kako treba delovati protiv koronavirusa.\nIzrael ima oko devet miliona stanovnika, što je sigurno pomoglo brzom tempu vakcinacije. A uspehu je pomogao i, kako objašnjava NyT, "agresivan pristup pregovorima o kupovini vakcine".\nMeđutim, još koliko u oktobru, situacija je bila sasvim drugačija. Izrael je bio suočen sa unutrašnjepolitičkim problemima, gaženjem zakona i pravila i gubitkom poverenja prema vladi. Izvesno vreme ova država je čak bila među najgorima u svetu po broju umrlih i zaraženih.


Predsednici parlamenata zemalja jugoistočne Evrope i parlamenata zemalja Višegradske grupe, potpisali su u Budimpešti Izjavu o proširenju Evropske unije.\nPresedavajući parlamenata zemalja jugoistočne Evrope i Višegradske grupe pojačavaju podršku proširenju Evropske unije, saopšteno je iz Narodne skupštine Republike Srpske, čiji je predsednik Nedeljko Čubrilović jedan od potpisnika.\n"Politika proširenja bila je jedna od najuspešnijih politika EU. EU treba da ostane otvorena prema onim zemljama koje dele zajedničke vrednosti koje su u osnovi EU i spremne su da se prilagode njenim standardima. Stoga se mora ojačati ova politika, koja se nažalost usporila nakon poslednjeg sastanka Evropskog saveta", navedeno je u ovom dokumentu.\nUčesnici su pozvali političke lidere država članica EU da učine sve što mogu kako bi što pre doneli odluku o početku pregovora o pristupanju sa Albanijom i Severnom Makedonijom.\nIzjavu su potpisali predsednik Narodne skupštine Mađarske Laslo Kever, predsednik Narodne skupštine Republike Srpske Nedeljko Čubrilović, predsednik parlamenta Federacije BiH Mirsad Zaimović, predsednica Narodne skupštine Srbije Maja Gojković, predsednik Skupštine Autonomne Pokrajine Vojvodine Ištvan Pastor, predsednik Skupštine Crne Gore Ivan Brajović, predsednik parlamenta Severne Makedonije Talat DŽaferi, predsednik parlamenta Albanije Vasilika Hisi.\nDokument su potpisali i šefovi delegacija parlamenata zemalja članica Višegradske grupe - Jaroslav Kubera, predsednica Senata Republike Češke, Elžbjeta Vitek, predsednik parlamenta Republike Poljske i Andrej Danko, predsednik parlamenta Slovačke Republike.